
	讝讗转 讚讛诪爪讜讛. 驻专砖讛 讜讗转讞谞谉 讜讗讬谞讜 讻讱 讘砖讜诐 讞讜诪砖: 讬讚专讜讱 讛讚讜专讱. 讘讬专诪讬讛: 爪讚拽转讱 讻讛专专讬 讗诇. 讜诇讗 拽专讬 讻讛专专讬 讗诇 爪讚拽转讱 讜讬''讗 讛讜讬''讜 诪讜爪讚拽转讱. 砖讗诪专 讗谞讞谞讜 讜爪讚拽转讱: [讗讜转讬 爪讜讛]. 讛讻讬 讗诪专 诪砖讛 诇讬砖专讗诇 讗讜转讬 爪讜讛 讜讗谞讬 诇讻诐: 诇诪注谉 转讛讬讛 讛砖讬专讛 讛讝讗转 诇注讚 讘讘谞讬 讬砖专讗诇. 讜讗讬 讘砖讬专讛 诇讞讜讚 诪讗讬 注讚讜转 讗讬讻讗: 讗诇讗 驻诇驻讜诇讗 讘注诇诪讗. 砖讬讟转 讞专讬驻讜转 讜讛讘讬谞讛 谞诪住专 诇诪砖讛 专讘讬谞讜 讜谞讛讙 讟讜讘转 注讬谉 讜讗诪专 诪砖讛 讻讜': [讜讻转讬讘 注砖专 讗诪讜转 讗讜专讱 讛拽专砖]. 讗诇诪讗 讗专讜讱 讛讬讛 讜讻讬讜谉 讚讛讬讛 讗专讜讱 讙讘讜专 讛讬讛: 注讘讬讬谉 讙'. 讜讛讜爪专讱 诇讞讘讟谉 讘拽专拽注 讘讻讞 讙讚讜诇: 讗讬 讘诇讗 讗讙专讗. 诪讬 讛讜讗 讚砖拽讬诇 讘诇讗 讗讙专讗 讜诪讗讬 专讘讜转讗 讗诇讗 讗驻讬诇讜 讘讗讙专讗 诇讗 砖拽讬诇 讚注砖讬专 讛讬讛: 讚诇诪讗 诪砖讜诐 讚注谞讬 讛讬讛. 讜诇讗 讛讬讛 专讜爪讛 诇砖讻讜专 诪讛诐: 讘讬转讜 注诪讜. 讻诇讬 转砖诪讬砖讜 注诪讜 讜讗讬谞讜 谞讛谞讛 诪砖诇 讗讞专讬诐: 讚讗讬诇讜 讘诪砖讛 讻转讬讘 诇讗 讞诪讜专 讗讞讚 诪讛诐 谞砖讗转讬. 讘注诇 讻专讞讬讬讛讜 诪讻诇诇 讚讘专爪讜谉 砖讻专讛 讜砖诪讗 诇讗 讛讬讜 专讜爪讬诐 讜讘讜砖讬诐 诇住专讘 诪诇讛砖讻讬专 讜讗讬诇讜 讘砖诪讜讗诇 讻转讬讘 专爪讜转讬 诪砖诪注 诇讗 讘拽砖转讬 诇砖讻讜专 诪诪谞讜 讜讗驻讬诇讜 讘专讬爪讜讬: 讜讝谉 讗转 讗砖转讜 讜讘谞讬讜. 讗讬 讗转讬讗 讻讞谞谉 谞讬讞讗 讚诪讘专讬讞 讗专讬 讘注诇诪讗 讛讜讗 讜讻讬 讗转讬讗 谞诪讬 讻专讘谞谉 谞讬讞讗 砖驻讬专 讚诪讬讬专讬 讛讻讗 诪诪讝讜谞讜转 讬转讬专讜转 讜讗讬谉 谞驻专注 [诪讘注诇讛] 讚讻讬 驻诇讬讙讬 专讘谞谉 讛讬讬谞讜 讘诪驻专谞住 住转诐 讗注''驻 砖诇讗 驻讬' 诇砖诐 讛诇讜讗讛 诪''诪 诇砖诐 诪转谞讛 诇讗 讬讛讬讘 讜讛讜讬 诇专讘谞谉 讻诪讜 讬讜专讚 诇转讜讱 砖讚讛 讞讘讬专讜 砖诇讛 讘专砖讜转 讚谞讜讟诇 诪讛 砖讛砖讘讬讞 讜讞谞谉 诪讞诇拽 讘讬谉 讛砖讘讬讞 诇讛讬讻讗 讚诇讗 讛讜讛 讗诇讗 诪讘专讬讞 讗专讬 诪谞讻住讬 讞讘讬专讜 讗''讻 讗诐 谞讜转谉 诪转谞讛 诇讗砖讛 讚讬谉 讛讜讗 砖讗讬谉 讬讻讜诇 诇转讘讜注 诇讘注诇 讻诇讜诐 讜讛讻讗 诪讬讬专讬 砖谞讜转谉 诪转谞讛 诇讗砖讛 诪诪讻讬专讬 讛讘注诇: 诇讗 讬讝讜谉 讗转 讘讛诪转讜 讘讬谉 讟诪讗讛 讘讬谉 讟讛讜专讛. 诪砖讜诐 讚诇驻讟讜诪讗 注讘讬讚讗 讜讛讜讬 讛谞讗讛 讙诪讜专讛 砖谞讛谞讛 讝讜 诪讙讜驻讛 讜讝讜 诪驻讬专讛: 讗诪专 诇讛诐 讻讜'. 砖讛讟诪讗讛 谞驻砖讛 讜讙讜驻讛 诇砖诪讬诐 砖讗讬谞讛 讬讻讜诇讛 诇讬讛谞讜转 讗诇讗 讘注讜讚 谞驻砖讛 讘讛 讛诇讻讱 诇讗讜 讛谞讗讛 讛讬讗 讗讘诇 讟讛讜专讛 谞驻砖讛 诇砖诪讬诐 讻诇讜诪专 讗注''驻 砖谞驻砖讛 诇砖诪讬诐 讙讜驻讛 砖诇讜 诇砖讞讬讟讛:





	专"谉


	讝讗转 讚讛诪爪讜讛. 讘住讚专 讜讗转讞谞谉 讻讱 诪爪讗转讬 讻转讜讘 讜诇讗 谞诪爪讗 讘住驻专讬诐 砖诇谞讜: 讬讚专讜讱 讚讛讚讜专讱. 讘住讜祝 讬专诪讬讛 讬讚专讜讱 讛讚讜专讱 讗转 拽砖转讜 讬讚专讜讱 砖谞讬 讻转讬讘 讜诇讗 拽专讬: 讞诪砖 讚驻讗转 谞讙讘. 讘住讜祝 讬讞讝拽讗诇 (讜讛谞讛) [讜讗诇讛] 诪讚讜转讬讛 讜讙讜' 讞诪砖 讞诪砖 诪讗讜转 讜讗专讘注转 讗诇驻讬诐 讞诪砖 砖谞讬 讻转讬讘 讜诇讗 拽专讬: 讗诐 讚讻讬 讙讜讗诇. 讘专讜转 讜注转讛 讻讬 讗诪谞诐 讻讬 讗诐 讙讜讗诇 讗谞讻讬 讛讗讬 讗诐 讻转讬讘 讜诇讗 拽专讬 讜讘诪住专讛 讞砖讬讘 讻诇 讛谞讬 讜讟驻讬 注诇讬讬讛讜 讗讞专讬谞讬 诪讬讛讜 诇讗 讞砖讬讘 讗转 讚讛诪爪讜讛 讗诇讗 讗转 讚讛谞驻砖 讚讻转讬讘 讘讬专诪讬讛讜 讙讘讬 爪讚拽讬讛 讞讬 讛' 讗砖专 注砖讛 诇谞讜 讗转 讛谞驻砖 讛讝讗转: 诪转讬讘 专讘 讞住讚讗 讜讗讜转讬 爪讜讛 讛' 讘注转 讛讛讬讗. 讗诇诪讗 讚讛砖诐 爪讜讛讜 诇诇诪讚 讗转 讬砖专讗诇 讜诪驻专拽讬谞谉 讜讗谞讬 诇讻诐 讜拽专讗 讛''拽 讜讗讜转讬 爪讜讛 讛' 讘注转 讛讛讬讗 讜讗谞讬 谞转转讬 讗转 诇讘讬 诇诇诪讚 讞讜拽讬诐 讜诪砖驻讟讬诐: 诇诪注谉 转讛讬讛 诇讬 讛砖讬专讛 讛讝讗转 诇注讚. 讜讗讬 砖讬专讛 诇讘讚讛 拽讗诪专 诪讗讬 住讛讚讜转讗 讗讬讻讗: 驻诇驻讜诇讗 讘注诇诪讗. 谞转谉 诇讜 诇诪砖讛 讜讛讜讗 谞讛讙 讘讜 讟讜讘转 注讬谉 诇讬砖专讗诇: 讜讻转讬讘 注砖专 讗诪讜转 讗专讱 讛拽专砖. 讗诇诪讗 诪砖讛 讙讘讜讛 注砖专 讗诪讜转 讛讬讛 讜讻讬讜谉 砖讛讬讛 讙讚讜诇 讻诇 讻讱 诪住转诪讗 讙讘讜专 讛讬讛: 讗专讬讱 讜拽讟讬谉 讗专讜讱 讘拽讜诪讛 讜拽讟讬谉 讘讻讞: 讞讜抓 诪讗讞转. 讬讚讬注转 讛砖''讬 注诇 讗诪讬转转讜 讻讚讻转讬讘 讜转讞住专讛讜 诪注讟 诪讗诇讛讬诐: 诇讗驻讜拽讬 诪讗谉 讚砖拽诇 讘诇讗 讗讙专讗. 讜讻讬 诪砖转讘讞 讛讬讛 砖诇讗 谞讟诇 讘诇讗 砖讻专: 讗诇讗 讗驻讬诇讜 讘讗讙专讗. 砖诇讗 讛讬讛 谞讛谞讛 诪砖诇 讗讞专讬诐: 讗驻讬诇讜 讘专爪讜谉. 讚讝讬诪谞讬谉 诪转专爪讜 诪砖讜诐 讻住讜驻讗 讜诇讗 谞讬讞讗 诇讛讜: 诪转谞讬' 讜讝谉 讗转 讗砖转讜 讜讗转 讘谞讬讜. 讗驻讬' 讻专讘谞谉 讗转讬讗 讚讘转讜专转 诪爪讜讛 注住拽讬谞谉 讜诇讗 讘转讜专转 驻专注讜谉 砖诇 讘注诇 砖讞讬讬讘 讘诪讝讜谞讜转讬讛诐 讜讗注''讙 讚讛诪讜讚专 诪转讛谞讬 砖讗讬谞讜 爪专讬讱 诇转转 诇讛诐 诪讝讜谞讜转 讛讛讬讗 讛谞讗讛 讚诪诪讬诇讗 讛讬讗: 讜诇讗 讬讝讜谉 讗转 讘讛诪转讜 讘讬谉 讟诪讗讛 讘讬谉 讟讛讜专讛. 讚诪讛谞讛讜 讛讜讗 诪诪砖 诪驻谞讬 砖诪注诇讛 讘讚诪讬诐: 专' 讗诇讬注讝专 讗讜诪专 讝谉 讗转 讛讟诪讗讛. 讻讚诪驻专砖 讜讗讝讬诇 砖讻讬讜谉 砖讗讬谉 讘讛 诇诪讜讚专 讛谞讗转 讗讻讬诇讛 讗讬谞讜 谞讛谞讛 讘诪讝讜谞讜转讬讜 砖诇 诪讚讬专: 讜讙讜驻讛 砖诇讜. 诇讗讻讬诇讛 讛诇讻讱





专砖讘"讗

讛讗 讚转谞谉 讝谉 讗转 讗砖转讜 讜讗转 讘谞讬讜. 诇讞谞谉 讗转讬讗 砖驻讬专 讻驻砖讟讗 讚诪讘专讬讞 讗专讬 诪谞讻住讬讜 讛讜讗, 讗讘诇 诇专讘谞谉 讚讞谞谉 讗讬讻讗 诇讗讜拽诪讗 讘诪讝讜谞讜转 讬转专讬诐 讻讱 讻转讜讘 讘转讜住驻讜转 [讻讗谉 讘"诪 讜讝谉 讗转 讗砖转讜]. 讜讗讬谞讜 诪讞讜讜专 讘注讬谞讬, 讚讗讬 讘诪讝讜谞讜转 讬转专讬诐 砖讗讬谉 讛讘注诇 讞讬讬讘  讘讛谉, 诪讗讬 拽讗诪专 讘讙诪专讗 讙讘讬 诪砖讬讗 诇讜 讘转讜, 讙讚讜诇讛 诪讝讜 讗诪专讜 讝谉 讗转 讗砖转讜 讜讗转 讘谞讬讜 讻讜', 讜讗讬 讘砖讗讬谞讜 讞讬讬讘 讘讗讜转谉 诪讝讜谞转 诪讗讬 讙讚讜诇讛, 讜注讜讚 讚讘讛讚讬讗 转谞谉 讗祝 注诇 驻讬 砖讞讬讬讘 讘诪讝讜谞讜转讬讛谉. 讜谞专讗讛 诇讬 讚诇讗 砖讬讬讱 讛讻讗 驻诇讜讙转讗 讚讞谞谉 讜专讘谞谉, 讚讛转诐 讛讜讗 讘驻讜专注 诇讛 讘驻讬专讜砖 诪讞诪转 诪讝讜谞讜转 讛讘注诇 讚讜诪讬讗 讚驻讜专注 讞讜讘讜 砖诇 讞讘专讜, 讚诇讚讬讚讬讛 诪砖讜讬谞谉 诇讛 讘讻转讜讘讜转, 讜诇注讬诇 讘专讬砖 驻专拽讬谉, 讗讘诇 讛讻讗 诇砖讜谉 讘诪转谞讛 诪驻讜专砖转 砖讛讜讗 谞转谉 诇讛诐 诪讞诪转 注爪诪谉 讜诇讗 诪讞诪转 讛讘注诇, 讜讛诇讻讱 诇讻讜诇讬 注诇诪讗 讗讬谞讜 讗诇讗 讻讙讜专诐 讛谞讗讛, 讚讻砖讛讜讗 讝谞谉 讜讗讬谞谉 爪专讬讻讬谉 诪讝讜谞讜转 诪诪讬诇讗 拽讗 诪讬转讛谞讬 诪讗讬讚讱.


 诪转谞讬': 诇讗 讬讝讜谉 讗转 讘讛诪转讜 讘讬谉 讟讛讜专讛 讘讬谉 讟诪讗讛. 驻讬专讜砖 诪驻谞讬 砖诪砖讘讬讞谉 讘讚诪讬诐 讜诪讛谞讬 诪诪砖 讛讜讬, 专讘讬 讗诇讬注讝专 讗讜诪专 讝谉 讛讜讗 讗转 讛讟诪讗讛, 讜讻讚诪驻专砖 讜讗讝讬诇 诪驻谞讬 砖讙讜驻讛 讜谞驻砖讛 诇砖诪讬诐, 诪住转讘专讗 讚诇专讘讬 讗诇讬注讝专 诪讜转专 讛讜讗 诇讝讜谞讛 讘讻诇 注转, 讗祝 注诇 驻讬 砖讗讬诇讜 讛讜讗 诇讗 讝谞讛 讜讻谉 讛讘注诇讬诐 诇讗 讝谞讜讛 讛讬转讛 诪转讛 讜讗诐 讻谉 诪讛谞讬 讛讜讬 砖讛专讬 (诪爪讬诇') [诪爪讬诇讛 鈥� 诇驻讬 讛砖讬"诪] 诪诪讬转讛 诪讻诇 诪拽讜诐 讻诇 砖注讛 讜砖注讛 讛讜讗 诪讜转专 诇讝讜谞讛, 讚讻讬讜谉 讚砖注讛 专讗砖讜谞讛 讛讬转讛 讘讛讬转专 讙诐 讘砖谞讬讛 诪讜转专 讜讻谉 讘讻诇 砖注讛 讜砖注讛, 讜注讜讚 砖讛专讬 讝讛 诪砖讬讘 讗讘讚讛.





驻讬专讜砖 讛专讗"砖

讬讚专讜讱 讚讛讚讜专讱. 砖转讬 驻注诪讬诐 讜讞讚 诇讗 拽专讬:



讞诪砖 讚驻讗转 谞讙讘. 讘讬讞讝拽讗诇:



讗诐 讚讬讙讗诇. 讘专讜转:



诇转诇转讗 驻住讜拽讬. 讜讬讗诪专 讛' 讗诇 诪砖讛 讛谞讛 讗谞讻讬 讘讗 讗诇讬讱 讘注讘 讛注谞谉 讘注讘讜专 讬砖诪注 讛注诐 讘讚讘专讬 注诪讱 讜讙讜':



驻住诇 诇讱 砖诇讱 讬讛讗. 讜砖诇 住谞驻专讬谞讜谉 讛讬讜:



讟讜讘 注讬谉 讛讜讗 讬讘讜专讱. 讝讛 诪砖讛 讚讻转讬讘 讘讬讛 讻讬 讟讜讘 讛讜讗 讻讬 谞转谉 诪诇讞诪讜 诇讚诇 讗讬谉 诇讞诐 讗诇讗 转讜专讛 讚讻转讬讘 诇讻讜 诇讞诪讜 讘诇讞诪讬 讜讗讬谉 讚诇 讗诇讗 讬砖专讗诇 砖谞讗诪专 讜讬讚诇 讬砖专讗诇 注讚 诪讗讚:



诇诪注谉 转讛讬讛 诇讬 讛砖讬专讛 讛讝讗转 诇注讚. 讜讗诐 诇讗 谞讬转谉 诇讛诐 转讜专讛 讗诇讗 讝讜 讛砖讬专讛 注诇 诪讛 转注讬讚:



驻诇驻讜诇讗 讘注诇诪讗. 讛讘谞讛 讜讞专讬驻讜转 讜讛讬讬谞讜 讻转讘谉 砖诇讱 讻讬 讻诇 讛讞讻诪讛 讜讛砖讻诇 专诪讜讝讬诐 讘讻转讘 讛转讜专讛 讘爪讜专讜转 讛讗讜转讬讜转:



讗讬谉 讛拽讘"讛 诪砖专讛 砖讻讬谞转讜. 讘拽讘讬注讜转:



讚讗专讬讱 讜拽讟讬谉. 讗专讬讱 讘拽讜诪讛 讜拽讟讬谉 讘讻讞 转讬诪讛 讗诪讗讬 诇讗 讬诇讬祝 诪拽专砖讬诐 讚讻转讬讘 讜讬砖诐 讗转 讛诪砖讻谉 [爪"诇 拽专砖讬讜 砖诪讜转 诪]:



讞诪砖讬诐 砖注专讬 讘讬谞讛 讜谞转谞谉 诇讜 诇诪砖讛 讞讜抓 诪讗讞讚. 讚讻转讬讘 诪讝讜拽拽 砖讘注转讬诐:



诪砖讜诐 讚注谞讬讜 讛讜讛. 讜诪谞讛讙 讞住讬讚讜转 讛讬讛 砖诇讗 诇讛讟专讬讞 注诇讬讛诐:



讜诇讗 专爪讜转谞讜. 诪砖诪注 讗驻讬诇讜 诪专爪讜谞讜:



讜讬转谉 砖讻专讛. 诪砖诪注 砖诇 讻诇 讛住驻讬谞讛:



诪转谞讬' 讜讝谉 讗转 讗砖转讜 讜讗转 讘谞讬讜 讗注"驻 砖讞讬讬讘 讘诪讝讜谞讜转讬讛谉. 讞讬讬讘 讗讗砖转讜 拽讗讬 讗讘诇 讘谞讬讜 诪爪讜讛 讛讜讗 讚讗讬讻讗 讜诇讗 讞讬讜讘讗 讻讚转谞讬讗 讘讻转讜讘讜转 讘驻' 谞注专讛 (讚祝 诪讟.) 诪爪讜讛 诇讝讜谉 讗转 讛讘谞讜转 拽诇 讜讞讜诪专 诇讘谞讬诐 讚讘专讬 专讘讬 诪讗讬专 专讘讬 讬讛讜讚讛 讗讜诪专 诪爪讜讛 诇讝讜谉 讗转 讛讘谞讬诐 讜讻诇 砖讻谉 诇讘谞讜转 讜讘拽讟谞讬诐 诇讬讻讗 诇讗讜拽诪讬 讚转拽谞转 讗讜砖讗 讛讬讗 (砖诐 诪讟:) 砖讬讛讗 讗讚诐 讝谉 讗转 讘谞讬讜 拽讟谞讬诐 讜诇讗讜 诪转谞讬转讬谉 讛讬讗 讜专讘讬谞讜 转诐 诪讜拽讬 诇讛 讘讙讬专砖 讗转 讗砖转讜 讜讗讛讚专讛 讜驻住拽讛 注诪讜 诇讝讜谉:



讗转 讘讛诪转讜 讘讬谉 讟诪讗讛 讻讜'. 讚谞讬讞讗 诇讬讛 讘驻讟讜诪谉 讜拽讗 诪讛谞讬 诇讬讛:





转讜住驻讜转 专讬"讚

诇讗 谞讘讬讗 讗谞讻讬 讜诇讗 讘谉 谞讘讬讗 讗谞讻讬 驻讬' 讗诪爪讜讛 讛讬' 诪讞专驻讜 讻讬 讗转讛 诪转谞讘讗 讘注讘讜专 诇讗讻讜诇 诇讞诐 讻诪讜 砖讛讬讜 注讜砖讬谉 谞讘讬讗讬 讛砖拽专 讜讝讛讜 砖讻转讜讘 诇讱 讘讬转 诇讞诐 讬讛讜讚讗 讜砖诐 讛谞讘讗 讜砖诐 转讗讻诇 诇讞诐 讜讘讬专抓 诇讗 转谞讘讗 讻讬 注讬专 诪诪诇讻讛 讛讬讗 讜诇讗 转讜讻诇 诇专诪讜转 讻讗谉 诇驻讬' 注谞讛 诇讜 讻讬 讗讬谞讜 谞讘讬讗 讛诪转谞讘讗 讘注讘讜专 诇讞诐 讜讗诇 讘谉 谞讘讬讗 讻讬 讗谞讬 注砖讬专 讘诪拽谞讛 讜讘拽专拽注 讗诇讗 讛讘讜专讗 爪讜讜谞讬 诇讘讗 讜诇讛转谞讘讜转 讜诇讗 讘注讘讜专 诇讞诐 讗谞讬 诪转谞讘讗:



驻讬住拽讗 讜讝谉 讗转 讗砖转讜 讜讗转 讘谞讬讜 讗注"驻 砖讛讬讗 讞讬讬讘 讘诪讝讜谞转讬讛谉. 驻讬' 讗注"驻 砖讝讛 诪砖转讻专 讜讝讛 谞讛谞讛 诪诪谞讜 讻讜' 砖讛讜讗 注讜砖讛 砖诇讗 诇讚注转讜 讜讗讬谞讜 谞讜转谉 诇讜 讗诇讗 诇讙讜驻讬诐 讗讞专讬诐 诪讜转专 讛讗讬 砖讗讬谉 诇讱 谞讛谞讛 讬讜转专 诪驻讜专注 讞讜讘讜 诇转谞 谉 讚砖专讬谞谉 诇讬' 讗讘诇 讘讛诪转讜 砖讛讬讗 诪诪讜谞讜 讗住讜专 讚讻讙讜驻讬' 讚诪讬讗 讜讞讻"讗 讗驻讬' 专讘谞谉 诪讜讚讜 讚注讚 讻讗谉 诇"驻 专讘谞谉 注讬' 讚转谞谉 讗诇讗 讻砖讛诇讱 诇讜 诇诪讚讬谞转 讛讬诐 讜讝讛 驻讬专谞住 讗砖转讜 砖注诇 讚注转 砖讬砖诇诐 诇讜 注砖讛 讗讘诇 讻砖讘注诇讛 讘注讬专 讜讛讜讗 专讜爪讛 诇讻讘讚 讗转 讗砖转讜 讜讗转 讘谞 讬讜 诇讗 注"讚 砖讬砖诇诐 诇讜 注砖讛 讜讗诐 专讜爪讛 诇转讘注讜 讘讚讬谉 讗讬谞讜 讬讻讜诇 讛诇讻讱 诇讗 拽讗 讬讛讬讘 诇讬 诪讬讚讬 讜砖专讬 讗讘诇 讻砖讛诇讱 诇诪讚讬谞转 讛讬诐 讻讬讜谉 砖讬讻讜诇 诇转讘注讜 讜讗讬谞讜 转讘注讜 谞诪爪讗 砖讛讜讗 谞讜转谉 诇讜 诪转谞讛 讜讗住讜专:





砖讬讟讛 诪拽讜讘爪转

诇转诇转讗 驻住讜拽讬 讜讬讗诪专 讛' 讗诇 诪砖讛 讛谞讛 讗谞讻讬 讘讗 讗诇讬讱 讘注讘 讛注谞谉 讘注讘讜专 讬砖诪注 讛注诐 讘讚讘专讬 讗转讱 讜讙诐 讘讱 讬讗诪讬谞讜 诇注讜诇诐 讜讬讙讚 诪砖讛 讗转 讚讘专讬 讛注诐 讗诇 讛'. 讛专讗"诐 讝"诇.  


讜讘诪注专讘讗 驻住拽讬 诪砖讜诐 讚拽专讜 讞诪砖讛 讞讜诪砖讬 转讜专讛 诇转诇转 砖谞讬谉 讜爪专讬讱 诇拽爪专 诇讛诐 讛驻专砖讬讜转. 驻讬专讜砖. 


驻住诇 诇讱 讛讜讛 诇讬讛 诇诪讬讻转讘 注砖讛 诇讱. 讛专讗"诐 讝"诇. 


讘转讞诇讛 诇讗 谞转谞讛 转讜专讛 讗诇讗 诇诪砖讛 讜诇讝专注讜. 诪讗讚 拽砖讛 讛讚讘专 诇驻专砖 讗讜转讜 讻驻砖讟讜 讻讬 讜讚讗讬 诇讗 谞讘专讗 讛注讜诇诐 讗诇讗 讻讚讬 砖讬拽讘诇讜 讬砖专讗诇 讛转讜专讛 讜讻诇 讛驻住讜拽讬诐 砖讻转讜讘讬诐 注诇 诪转谉 转讜专讛 诪驻讜专砖讬诐 讘讗专 讛讬讟讘 讻讬 讻讜谞转 讛' 诇讗 讛讬转讛 讗诇讗 讻讚讬 诇讬转谉 转讜专讛 诇讬砖专讗诇. 讗诇讗 讻讱 谞专讗讛 诇驻专砖 讻讬 讚注转 专讘讬 讬讜住讬 讘专 讞谞讬谞讗 讛讬讗 讘转讞诇转 讚讘专讬讜 讻诪讜 砖驻讬专砖 讘住讜祝 诇驻诇驻讜诇讗 讘注诇诪讗 讻诇讜诪专 诇讛讘讬谉 讛讚讘专讬诐 讛住讜讚讬讬诐 讜讟注诪讬 讛转讜专讛 讛诪讻讜住讬诐 讜讛注诪讜拽讬诐 注诪讜拽 注诪讜拽 注诪讜拽 诪讬 讬诪爪讗诐 诇讗 谞转谞讜 诇讛讘讬谉 讜诇专讚转 讘住讜祝 注讜诪拽诐 讗诇讗 诇诪砖讛 砖讛讬转讛 诪注诇转讜 讙讚讜诇讛 诪诪注诇转 讻诇 讘专讬讛 讜讛驻砖讬讟 爪讜专转讜 诪谉 讛讞讜诪专 讜讛砖讬讙 讛砖讙讛 讙讚讜诇讛 砖讗讬谉 诇诪注诇讛 讛讬诪谞讛 讜诇讝专注讜 讗讞专讬讜 讗祝 注诇 驻讬 砖诇讗 讛讙讬注讜 诇诪注诇转讜 讘讝讻讜转讜 谞转谉 诇讛诐 讻诪讜 诪转谞讛 讛谞讬转谉 诇讗讚诐. 讗讘诇 驻砖讟讬 讛诪爪讜转 讜讛讗讝讛专讜转 讛爪专讬讻讜转 诇讛诪讜谉 谞转谞讜 诇讛讘讬谉 诇讛诪讜谉 砖讗诐 诇讗 讬讘讬谞讜 讗讬讱 讬注砖讜 讜讛转讜专讛 诇讻诇诐 谞转谞讛. 讜专讘 讞住讚讗 讛讘讬谉 讻讬 讚注转 专讘讬 讬讜住讬 讘专' 讞谞讬谞讗 讛讬讛 讻讬 讗祝 注诇 驻讬 砖谞转谞讛 讛转讜专讛 诇讻诇 讬砖专讗诇 诇讗 谞转谉 诇讛讘讬谉 驻砖讟讬 讛讞讜拽讬诐 讜诇住诪讜讱 注诇 讚注转诐 讘讛讻谞转 讛诪爪讜转 讜讛讗讝讛专讜转 讗诇讗 讗诐 讻谉 讬讘讗专 诇讛诐 诪砖讛 讘注转 讛注砖讬讬讛 讻讝讛 转注砖讜 讜诪讟注诐 讝讛 (讗讜) 讗讜诪专 讝专注讜 讛讘讗讬诐 讗讞专讬讜 讻讙讜谉 讛讻讛谞讬诐 讜讛诇讜讬讬诐 砖讛讬讜 讻诇诐 讝专注 讗讞讚 讜砖讘讟 讗讞讚 讜诇驻讬 砖讛讬讛 讙讚讜诇 讛砖讘讟 谞拽专讗讜 讻诇诐 讝专注讜. 注诇 讻谉 讛拽砖讛 诇讜 诇专讘讬 讬讜住讬 讘专' 讞谞讬谞讗 诪谉 讛讻转讜讘 砖讗诪专 讜讗讜转讬 爪讜讛 讛' 讘注转 讛讛讬讗 诇诇诪讚 讗转讻诐 诪砖诪注 讚讘砖注转 谞转讬谞转 讛转讜专讛 爪讜讛 诇讜 讛砖诐 诇诇诪讚诐 讛讞讜拽讬诐 讜讛诪砖驻讟讬诐 讘讗专 讛讬讟讘 诇注砖讜转 讗讜转诐 讻讚讬 砖诇讗 讬爪讟专讱 讻诇 讗讞讚 讘砖注转 诪注砖讛 诇砖讗讜诇 诪诪谞讜 讗讬讱 讬注砖讛. 讜转讬专抓 讚讛' 爪讜讛 诇讜 诇诇诪讜讚 讛讚讘专 讘注爪诪讜 讜诪砖讛 诇诪讚诐 诪注爪诪讜 讘诇讗 爪讜讜讬 讛砖诐. 讜注讜讚 讛拽砖讛 诪专讗讛 诇诪讚转讬 讗转讻诐 讞讜拽讬诐 讜诪砖驻讟讬诐 讻讗砖专 爪讜谞讬 讛' 讗诇讛讬 诪砖诪注 诪驻砖讟 讛讻转讜讘 砖讛' 爪讜讛 诇讜 诇诇诪讚诐 讘住讬谞讬. 讜转讬专抓 讻转讬专讜抓 讛专讗砖讜谉. 讜注讜讚 讛拽砖讛 诪讜注转讛 讻转讘讜 诇讛诐 讗转 讛砖讬专讛 讛讝讗转 讜诇诪讚讛 讗转 讘谞讬 讬砖专讗诇 诪砖诪注 砖诇讗 讛讬讜 爪专讬讻讬诐 注讜讚 诇讝专注讜 讻讬 讛讜讗 讬诇诪讚诐 讛讻诇 讘讗专 讛讬讟讬讘. 讜转讬专抓 讛砖讬专讛 诇讞讜讚讛. 讜注讜讚 讛拽砖讛 诪住讜祝 讛驻住讜拽 讗诇讗 诇驻诇驻讜诇讗 讘注诇诪讗. 注转讛 讙讬诇讛 诇讜 讻讬 注讬拽专 讚讘专讬讜 讚专' 讬讜住讬 讘专 讞谞讬谞讗 诇讗 讛讬讛 注诇 诇诪讜讚 讛诪爪讜转 讜讛讞拽讬诐 讜讛诪砖驻讟讬诐 讻讬 讘诇讬 住驻拽 诪讗转 讛砖诐 谞爪讟讜讛 诪砖讛 诇诇诪讚诐 讘住讬谞讬 讜诇讗讞专 住讬谞讬 注讚 砖讬讚注讜 讻诇诐 讛诪爪讜转 讛诪注砖讬讜转 讜讛讞讜拽讬诐 讜讛诪砖驻讟讬诐 讜讛讗讝讛专讜转 砖爪专讬讻讬谉 诇讬讝讛专 诪讛谉 注讚 砖讬讛讬讛 讻砖诇讞谉 注专讜讱 诇驻谞讬讛诐. 讜讚注转 专讘讬 讬讜住讬 讘专 讞谞讬谞讗 诇讗 讛讬转讛 讗诇讗 讘住讜讚讜转 讛转讜专讛 讜讟注诪讬讛 讜讛讘谞转 讚讘专 诪转讜讱 讚讘专 砖谞拽专讗 驻诇驻讜诇 讻讬 讗祝 注诇 驻讬 砖讛砖诐 诇讗 爪讜讛 诇讜 诇讙诇讜转 诇讛诐 讚讘专讬诐 讗诇讜 讻讬 讗讬谞谉 谞转谞讬谉 诇讙诇讜转 讗诇讗 诇砖专讬讚讬诐 讗砖专 讛' 拽讜专讗 讜讻转讬讘 讻讘砖讬诐 诇诇讘讜砖讬讱 讚讘专讬诐 砖讛诐 讻讘砖讜谞讜 砖诇 注讜诇诐 讬讛讬讜 转讞转 讬讚讬讱 讗驻讬诇讜 讛讻讬 诪砖讛 诇讗 专爪讛 诇讬讟讜诇 注讟专讛 讝讜 诇注爪诪讜 讜讙讬诇讛 诇讛诐 讘讟讜讘转 注讬谉 诇专讗讜讬讬谉 诇讙诇讜转 讛讚讘专讬诐 讛讛诐 砖讛诐 驻讬谞讜转 讛转讜专讛 讜住讜讚讜转讬讛. 讛专讬"抓 讝"诇. 
诪转讬讘 专讘 讞住讚讗 注诇 专讘讬 讬讜住讬 讚讗诪专 诇诪砖讛 诇讘讚 谞讬转谞讛 讜诪讛 砖谞转谞讛 诇讬砖专讗诇 诇讗 讘诪爪讜转 讛诪拽讜诐 谞转谞讛 讜讛讻转讬讘 讜讗讜转讬 爪讜讛. 讜诪砖谞讬 讜讗谞讬 诇讻诐 诪讚注转讬 讜诇诇诪讚 讗转讻诐 诇讗讜 讗爪讬讜讛 拽讗讬. 讜注转讛 讻转讘讜 诇讻诐 砖讛拽讚讜砖 讘专讜讱 讛讜讗 爪讜讛 诇讻转讜讘 讜诇诇诪讚讛. 讜诪砖谞讬 讛砖讬专讛 诇讞讜讚讛 驻专砖转 讛讗讝讬谞讜. 讛专讗"诐 讝"诇. 
诇诪注谉 转讛讬讛 诇讬 讛砖讬专讛 讛讝讗转 诇注讚 讘讘谞讬 讬砖专讗诇 讗诐 诇讗 讬拽讬讬诪讜 讗转 讛转讜专讛 砖转讛讗 驻讜专注谞讜转 讘讗讛 诇讛诐 讗诇诪讗 谞讬转谞讛 转讜专讛 诇讬砖专讗诇 讚讻诇 讛转讜专讛 拽专讬 砖讬专讛. 讗诇讗 驻诇驻讜诇讗 讘注诇诪讗 讛讜讗 讚谞转谞讛 诇诪砖讛 砖谞转谉 讘讜 讚注转 诇讚拽讚拽 讜诇驻诇驻诇 讘住讘专讗 诇注诪讜讚 讘注讜诪拽 讛讛诇讻讛 讜谞讛讙 讘讛 讟讜讘转 注讬谉 讜谞转谞讛 诇讬砖专讗诇. 驻讬专讜砖. 
讗诇讗 诪讗讬 讚拽讗诪专 专讘讬 讬讜住讬 砖谞讬转谞讛 诇诪砖讛 讛驻诇驻讜诇讗 讘注诇诪讗 诇讛讘讬谉 讘讛 讘讞专讬驻讜转 讜讘讛讘谞讛 讜讛讬讬谞讜 讻转讜讘 诇讱 讜驻住诇 诇讱 讻讗讚诐 讛诪讚拽讚拽 讘讛诇讻讛 砖诇讜 讜驻讜住诇 讗讜转讛 诪讻诇 爪讚 讻讚讬 诇讬砖讘讛.


讗讬谉 讛拽讚讜砖 讘专讜讱 讛讜讗 诪砖专讛 砖讻讬谞转讜 讘拽讘讬注讜转 砖诇讗 转驻住讜拽 诪诪谞讜 讗诇讗 注诇 讙讘讜专 讜讻讜'. 诪砖讛 专讘讬谞讜 驻专住讜 讜诇讗 诪爪讬谞讜 住讜诇诪讜转 讘诪砖讻谉 讜诪住转诪讗 诇驻讬 讗专讬讻讜转讜 讻讞讜 讜讗讬诪讗 讗专讬讱 讘拽讜诪讛 讜拽讟谉 讘讻讞. 讜拽爪转 拽砖讛 讗诪讗讬 诇讗 讬诇讬祝 诪讻讘讬讚谉 砖诇 拽专砖讬诐 砖讛拽讬诐 讚讻转讬讘 讜讬拽诐 讗转 讛诪砖讻谉. 讜砖诪讗 讘讛拽诪转 讛拽讚砖 诪爪讚 讗讞讚 讗讬谉 爪专讬讱 讻讞 讻诇 讻讱 诇讗讚诐 讗专讜讱 讗讘诇 诇讬砖讗 注诇 讻驻讬讜 讻诪讜 讛诇讜讞讜转 砖讛讬讛 谞讜砖讗 爪专讬讱 讻讞 讙讚讜诇. 讛专讗"诐 讝"诇. 
讗讬谉 讛拽讚讜砖 讘专讜讱 讛讜讗 诪砖专讛 砖讻讬谞转讜 讗诇讗 注诇 讙讘讜专 讜讞讻诐 讜注砖讬专 讜注谞讬讜 砖讬讛讬讛 砖诇诐 诪讻诇 讚讘专 讜诇讗 讬爪讟专讱 诇讗讞专 讝讜诇转讜. 讛诇讜讞讜转 讗专讻谉 砖砖讛 讜讻讜' 砖讛讜讜 诪专讜讘注讜转 诪诪砖 讜讝讜 讛讬转讛 讙讘讜专转讜 砖砖讬讘专 讚讘专 诪专讜讘注 讘讬讚讬讜. 讜诇驻讬 驻砖讟 讛讻转讜讘 诪砖诪注 讻讬 (讻讛砖诇讬讱) 讻砖讛砖诇讬讱 讗讜转诐 讗专爪讛 谞砖讘专讜 诪讚拽讗诪专 讜讗砖诇讬讻诐 讬讞讚 讜讗砖讘专诐. 讜讗讜诇讬 讛讘讬谞讜 讻讬 驻讬专讜砖 讜讗砖讘专诐 讜讻讘专 砖讘专转讬诐 讘讬讚讬 拽讜讚诐 砖讛砖诇讻转讬诐 讻讬 讬砖 讘诪拽专讗 讚讜讙诪转讜 诇讗诇驻讬诐. 讜讙诐 谞专讗讛 砖讙专住转谉 讛讬转讛 讜注讘讬讬谉 砖砖讛 讜讻谉 讘拽爪转 住驻专讬诐. (讜讙诐) 讗诪谞诐 诪驻砖讟 讛诪拽专讗 诪砖诪注 砖诇讗 讛讬讛 注讜讘讬讬谉 讻专讞讘谉 讚讗诐 讻谉 诇诪讛 诇讗 谞讻转讘讜 诪讗专讘注讛 讛注讘专讬诐 讜讻转讜讘 诪砖谞讬 注讘专讬讛诐 诇讘讚. 讛专讬"抓 讝"诇. 


讜讛诇讜讞讜转 讗专讻谉 砖砖讛 讜专讞讘谉 砖砖讛 讜注讘讬讬谉 砖砖讛. 讜讗砖讻讞谞讗 讘诪讬诇讬 讚讗讙讚转讗 砖讘注讬诐 讜拽谞讬诐 讛讬讜 讗讜讞讝讬诐 讘诇讜讞讜转 讜砖诪讟诐 诪砖讛 讘注诇 讻专讞讜 讜砖讘专诐. 
讚讬诇诪讗 诪砖讜诐 讛讻讬 讙专住讬谞谉 (讚注谞讬讜) 讚注谞讬 讛讜讛 讚讬诇诪讗 讛讗 诇讗 讗讙讬专 讞诪专讬讛 诪砖讜诐 讚注谞讬 讛讜讛 讚诇讗 讛讜讛 诇讬讛 诪讬讚讬 诇诪讬讙专. 转诇诪讜讚讗 诪砖转注讬 讘诇讬砖谞讗 诪注诇讬讗. 驻讬专讜砖. 讜讚讬诇诪讗 诪砖讜诐 讚注谞讬 讛讬讛 讜诇讗 讛讬讛 专讜爪讛 诇讛讟专讬讞 讗讚诐 讗讜 讬专讗 讛讬讛 诪专讜讘 讞住讬讚讜转 砖诪讗 讬砖讻讬专讜 诇讜 讘驻讞讜转 讜诇讗 诪砖讜诐 (砖注砖讬专) 砖注谞讬 讛讬讛 讻讬 砖诐 讘讬转讜 诪讬讜转专 诇诪讚专砖 讻诇 爪专讻讬 讘讬转讜 注诪讜 讗诇诪讗 注砖讬专 讛讬讛. 讜讗诇讜 讙讘讬 砖诪讜讗诇 讻转讬讘 讜诇讗 专爪讜转讬 讚讗驻讬诇讜 讘专爪讜谉 讻诇讜诪专 讗驻讬诇讜 讛讬讜 诪驻讬讬住讬谉 讜诪专爪讬谉 讗讜转讬 诇讬拽讞 诪讛诐 讗驻讬诇讜 讘砖讻专 诇讗 专爪讜转讬 讜诇讗 谞专爪讬转讬 诇讛诐 诇注砖讜转 讻谉 讗讘诇 讙讘讬 诪砖讛 诇讗 诪爪讬谞讜 砖讗诐 讛讬讜 诪专爪讬谉 诇讜 诇讬拽讞 讘砖讻专 砖诇讗 讛讬讛 诇讜拽讞 讗诪谞诐 讘诇讗 专爪讜讬 讗谞讜 诪讜爪讗讬谉 讻讚讗诪专讬谞谉. 讛专讗"诐 讝"诇. 
讗驻讬诇讜 讘专爪讜谉 诇讗 砖讻专讛 诪讛诐 砖讛诐 讛讬讜 诪讘拽砖讬诐 诪诪谞讜 砖讬砖讻讬专谞讛 诪讛诐 讜诇讗 专爪讛 诪讚讻转讬讘 讜诇讗 专爪讜转谞讜 讻诇讜诪专 诇讗 谞转专爪讬转 诇谞讜 (诇住讘讜专) 诇砖讻讜专. 讜讗诇讜 讘诪砖讛 诇讗 讻转讬讘 注谞讬谉 砖讬讜专讛 砖诇讗 诇拽讞 诪讛诐 讘专爪讜谞诐 讻讬 诪诪讗诪专 诪砖讛 诪砖诪注 砖讘讗 诇讜诪专 砖讘注诇 讻专讞谉 诇讗 诇拽讞 讚讘专 诪讛诐 讜讗驻讬诇讜 讘砖讻讬专讜转 讜讗讬驻砖专 砖讘专爪讜谞诐 诇拽讞讜 讻讬 讛诐 讘拽砖讜 诪诪谞讜. 讜拽爪转 谞专讗讛 讚专讘讗 讞讜诇拽 注诐 专讘讬 讬讜讞谞谉 砖驻砖讟 诇诪注诇讛 讚诪砖讛 专讘讬谞讜 注砖讬专 讛讬讛. 讻讬 讘讜拽专 讗谞讻讬 讜讘讜诇住 砖拽诪讬谉 讜诪转专讙诐 专讘 讬讜住祝 讗专讬 诪专讬 讙转讬谉 讜讘讜拽专 谞拽专讗 注诇 砖诐 讛诪诇讗讻讛 砖砖讜诪专 讘拽专 讻讚讗砖讻讞谉 拽讚专 谞驻讞 讞诪专 讙诪诇. 讜讬砖 讗讜诪专讬诐 讻讬 诇讛讻讬 讗诪专讬谞谉 讘讻诇 诪拽讜诐 讻讚诪转专讙诐 专讘 讬讜住祝 诇驻讬 砖讛讬讛 住讙讬 谞讛讜专 讜拽讬讬诪讗 诇谉 讚讘专讬诐 砖讘讻转讘 讗讬 讗转讛 专砖讗讬 诇讗讜诪专谉 注诇 驻讛 注诇 讻谉 讛讬讛 诪转专讙诐. 讜讛注讬拽专 诇驻讬 砖讛讬讛 讘拽讬 讘诪讬谞讬 转专讙讜诪讬谉 讻谉 驻讬专砖讜 讘转讜住驻讜转. 讛专讬"抓 讝"诇. 


砖谞转谉 砖讻专 讻诇 讛住驻讬谞讛. 诪讚诇讗 拽讗诪专 讜讬转谉 砖讻专讜 讗诇讗 讜讬转谉 砖讻专讛 拽讗 讚专讬砖 砖谞讗诪专 讜讬转谉 讗诇 诪砖讛 讜讗诇讜 讛讬讛 诪砖讻讞讛 诪讻讗谉 讜诇讛讘讗 诇讗讜 诪转谞讛 讛讬讗. 讛专讗"诐 讝"诇. 


诪转谞讬转讬谉 讜讝谉 讗转 讗砖转讜 讜讗转 讘谞讬讜 讗祝 注诇 驻讬 砖讞讬讬讘 讘诪讝讜谞讜转诐. 砖讙诐 讝讛 讗讬谞讜 诪讛谞讛 砖讬转谉 诇讜 诪砖诇讜 讻诇讜诐 讗诇讗 砖诪讙讬谉 注诇讬讜 砖讗讬谞讜 谞讜转谉 诇讛诐 诪讝讜谞讜转 讜讙诐 讛讜讗 讬讻讜诇 诇驻讟讜专 注爪诪讜 诪诇讬转谉 诇讛诐 诪讝讜谞讜转 讻讬 讬讻讜诇 诇讜诪专 诇讛 爪讗讬 诪注砖讬 讬讚讬讱 讘诪讝讜谞讜转讬讱 讜讻谉 讗诐 诇讗 专爪讛 诇讝讜谉 讗转 讘谞讬讜 讗讬谉 诪讬 砖讬讻驻谞讜 诇讝讜谉. 讛专讬"抓 讝"诇. 讜讝"诇 讛专讗"诐 讝"诇: 讜诪讚诇讗 拽讗诪专 讘讙诪专讗 讛讗 诪谞讬 讞谞谉 讛讬讗 诪讻诇诇 讚讗转讬讗 讗驻讬诇讜 讗诇讬讘讗 讚专讘谞谉 讜讛讬讻讬 讚诪讬 讻讙讜谉 砖讛讘注诇 讻讗谉 讜诇讗 讛诇讱 诇诪讚讬谞转 讛讬诐 讚讻讬讜谉 讚讘驻谞讬讜 讝谞讛 讜诇讗 砖讗诇 诪诪谞讜 诇讝讜谞讛 诪住转诪讗 诪讞诇 诇讜 讜讛谞讗讛 诇讗 讛讜讬讗 砖讛讬转讛 讘讟讜讘 讟讜专讞转 讘诪讝谞讜转讬讛. 讜讛专' 讬爪讞拽 诪驻专砖 讜讝谉 讗砖转讜 讜讘谞讬讜 诪讝讜谞讜转 讬转专讬诐 砖讚讬 讛讬讛 诇讛诐 讘诪讛 砖讛讘注诇 讛讬讛 谞讜转谉 诇讗砖讛 讜讘谞讬诐 讜讘讝讛 讗驻讬诇讜 诇讗讜转讛 讛讗砖讛 讗讬谞讜 讞讬讬讘 讻诇讜诐 (讜讙诐 讗讬谞讜 讞讬讬讘 讻诇讜诐) 讜讙诐 讗讬谞讜 诪讛谞讛 诇讜 讻诇诇. 讜讛讬讬谞讜 讟注诪讗 讚专讘讬 讗诇讬注讝专 讚住讬驻讗 砖诪讞诇拽 讘讬谉 讟诪讗讛 诇讟讛讜专讛 讚讗讬 讘诪讝讜谞讜转 讛爪专讬讻讬谉 讗诪讗讬 砖专讬 讟诪讗讛 讛讗 讗讬 讗驻砖专 诇讛 讘诇讗 诪讝讜谞讜转 讗诇讗 讜讚讗讬 讘诪讝讜谞讜转 讬转专讬诐 诪讬讬专讬 讜讛讟讛讜专讛 诇驻讟诪讗 注讘讬讚讗 讜爪专讬讻讛 讛讬讟讘 诇诪讝讜谞讜转 讬转专讬诐 讗讘诇 讛讟诪讗讛 诇诪谞讛专讜转讗 诇注讘讜讚讛 注讘讬讚讗 讜讗讬谉 诇驻讟诪讛. 注讚 讻讗谉. 


诇讗 讬讝讜谉 讗转 讘讛诪转讜 讘讬谉 讟讛讜专讛 讘讬谉 讟诪讗讛. 驻讬专讜砖 诪驻谞讬 砖诪砖讘讬讞谉 讘讚诪讬诐 讜诪讛谞讬 诪诪砖 讛讜讬 专' 讗诇讬注讝专 讗讜诪专 讝谉 讛讜讗 讗转 讛讟诪讗讛 讜讻讚诪驻专砖 讜讗讝讬诇 诪驻谞讬 砖讙讜驻讛 讜谞驻砖讛 诇砖诪讬诐. 讜诪住转讘专讗 讚诇专讘讬 讗诇讬注讝专 诪讜转专 讛讜讗 诇讝讜谞讛 讘讻诇 注转 讗祝 注诇 驻讬 砖讗诇讜 讛讜讗 诇讗 讝谞讛 讜讻谉 讛讘注诇讬诐 诇讗 讝谞讜讛 讛讬转讛 诪转讛 讜讗诐 讻谉 诪讛谞讬 讛讜讬 砖讛专讬 诪爪讬诇讛 诪诪讬转讛 诪讻诇 诪拽讜诐 讻诇 砖注讛 讜砖注讛 讛讜讗 诪讜转专 诇讝讜谞讛 讚讻讬讜谉 讚砖注讛 专讗砖讜谞讛 讛讬转讛 讘讛讬转专 讙诐 讘砖谞讬讛 诪讜转专 讜讻谉 讘讻诇 砖注讛 讜砖注讛 讜注讜讚 砖讛专讬 讝讛 诪砖讬讘 讗讘讚讛. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讙诪专讗 讟讜讘转 注讬谉 讻爪"诇:


专砖"讬 诇诪砖讛 讜谞讬讛讙 讻讜' 讛讚"讗 讗讙专讗 讻诇 讻讜' 讛讚"讗:


讘讗"讚 讞讘讬专讜 讘诇讗 砖讻专 讻爪"诇 讗驻讬诇讜 讻讜' 砖讜驻专 讜讗诇讜 讛讚"讗:


讘专讗"砖 讘讚"讛 讚讗专讬讱 讜拽讟谉 讻讜' 讬诇讬祝 诪拽专砖讬诐 讜讬砖诐 讗转 拽讚砖讬讜 讻爪"诇:


讘讚"讛 讜讝谉 讻讜' 讘谞讬讜 拽讟谞讬诐 讜诇讗讜 讻爪"诇:


讘讗"讚 讜讗讛讚专' 讜驻住拽讛 注诪讜 诇讝讜谉 讛住"讚:


讘讚"讛 讗转 讻讜' 讜拽讗 诪讛谞讬 诇讬讛 讻爪"诇 讜讛住"讚:


专"谉 讜诪砖驻讟讬诐 讛住"讚 讛讬讛 讛住"讚. 讘诇讗 砖讻专 讛住"讚:





诪讛专砖"讗 - 讞讬讚讜砖讬 讗讙讚讜转

讘诪注专讘讗 驻住拽讬谉 诇讛讚讬谉 驻住讜拽讗 诇讙' 讻讜' 诪驻讜专砖 驻"拽 讚拽讬讚讜砖讬谉:


诇讗 讛注砖讬专 诪砖讛 讻讜' 砖诇讗 转讗诪专 砖讛注砖讬专 诪砖讛 诪砖讻专 诇讬诪讜讚 砖谞转谞讜 诇讜 砖诇诪讚 诇讻诇 讬砖专讗诇 讚讛讗 讗诪专 诪讛 讗谞讬 讘讞谞诐 讻讜' 讻讚讗诪专讬' 诇注讬诇 讗诇讗 砖讛注砖讬专 诪驻住讜诇转谉 讻讜' 砖谞讗诪专 驻住诇 诇讱 讙讜' 诪诇转 诇讱 诇讗 砖讬讬讱 注诇 讛诇讜讞讜转 讙讜驻讬讬讛讜 砖诇讗 诇诪砖讛 诇讞讜讚 谞转谞讜 讗诇讗 砖驻住讜诇转谉 讬讛讬讛 诇讱 讜谞专讗讛 砖诪诇转 驻住诇 讗讬谞讜 谞讜驻诇 诪讙讝专转 驻住讜诇转 讘讻"诪 讚讛讬讬谞讜 讚讘专 讟驻诇 诇讙讘讬 注讬拽专 讚讛"谞 讚讘专 讛谞拽爪抓 诪讘讞讜抓 诪谉 讛诇讜讞讜转 砖讛讬讜 住谞驻讬专讬谉 讛讬讛 讛驻住讜诇转 诪谉 注讬拽专 讛诇讜讞讜转 砖讛讬讛 讘驻谞讬诐 砖谞讬转谉 诇讻诇诇 讬砖专讗诇 讜拽"诇:


砖谞讗诪专 讻转讜讘 诇讱 驻住诇 诇讱 诪讛 驻住讜诇转谉 讻讜'. 讚讻转讬讘 诇讱 诪爪讚 注爪诪讜 讗讬谞讜 诪讜讻专讞 诇讛讬讜转 讻转讘谉 砖诇讱 讗诇讗 砖讬讛讬讛 讛住驻专 砖讗转讛 讻讜转讘 诪砖诇讱 讻诪讜 讜讗转讛 拽讞 诇讱 注讙诇 讙讜' 讜讻谉 注砖讛 诇讱 砖转讬 讞爪讜爪专讜转 砖讚专砖讜 讘讜 砖讬讛讬讜 诪砖诇讱 讗讘诇 讙讘讬 驻住诇 诇讱 砖讛讬讜 住谞驻讬专讬谞谉 讗"讗 诇讜诪专 讘讜 诪砖诇讱 讗诇讗 砖讬讛讬讛 驻住讜诇转谉 砖诇讱. 讛"谞 讻转讜讘 诇讱 砖谞讗' 讘驻' 讛住诪讜讻讛 诇讜 谞诇诪讚 诪注谞讬谞讜 讚专"诇 谞诪讬 讛讻转讘 讬讛讬讛 砖诇讱 砖诇讗 谞讬转谞讛 转讜专讛 讗诇讗 诇诪砖讛 讜讛讜讗 谞讛讙 讘讛 讟讜讘转 注讬谉 讻讜' 讟讜讘 注讬谉 讛讜讗 讙讜' 讜住讬驻讗 讚拽专讗 讻讬 谞转谉 诪诇讞诪讜 讙讜' 讛讬讬谞讜 诪诇讞诪讛 砖诇 转讜专讛 讜驻专讻讬谞谉 讜讗讜转讬 爪讜讛 讛' 讙讜' 诇诇诪讚 讗转讻诐 讙讜' 讛讗 讜讚讗讬 讚谞转讬谞转 诪爪讜转 讛转讜专讛 讛讜讛 诇讻诇诇 讬砖专讗诇 讜诇讗 拽讗诪专 谞诪讬 诪注讬拽专讗 讚诇讗 谞讬转谞讛 讗诇讗 诇诪砖讛 讻讜' 讗诇讗 讚讛讬讬谞讜 诇讬诪讜讚讛 诪谉 讛讻转讘 诇讗 讬讛讬讛 讗诇讗 砖诇讱 讜诇讻讱 诇讗 驻专讬讱 讗诇讗 诪讛谞讬 拽专讗讬 讜讗讜转讬 爪讜讛 讛' 诇诇诪讚 讙讜' 专讗讛 诇诪讚转讬 讙讜' 讻讗砖专 爪讜谞讬 讙讜' 讚诪讜讻讞 讚讙诐 诇讬诪讜讚讛 谞讬转谉 讙"讻 诇讻诇 讬砖专讗诇 讜诪砖谞讬 讜讗讜转讬 爪讜讛 讻讜' 讜驻专讬讱 讜注转讛 讻转讘讜 诇讻诐 讗转 讛砖讬专讛 讚诪砖诪注 讛诇讬诪讜讚 诪转讜讱 讛讻转讘 谞讬转谉 讙"讻 诇讻诇诇 讬砖专讗诇 讜诪砖谞讬 讗诇讗 驻诇驻讜诇讗 讘注诇诪讗 砖讛讜讗 讛诇讬诪讜讚 诪转讜讱 讛讻转讘 注"讬 讛讘谞转 讚讘专 诪转讜讱 讚讘专 讻驻讬专砖"讬 讜讻讗讬诇讜 讛讜讗 讚讘专 诪讘讞讜抓 讛讜讗 谞讬转谉 诇诪砖讛 讜诇讝专注讜 诇讞讜讚 讚讜诪讬讗 讚驻住讜诇转谉 砖诇讱 砖讛讜讗 讚讘专 诪讘讞讜抓 讜驻讬' 讛专"谉 诇诪注谉 转讛讬讛 诇讬 讛砖讬专讛 讛讝讗转 诇注讚 讙讜' 讜讗讬 砖讬专讛 诇讘讚讛 拽讗诪专 诪讗讬 住讛讚讜转讗 注讻"诇 讜讛讜讗 讚讞讜拽 讚讜讚讗讬 讘砖讬专讛 砖诪讚讘专转 讘驻讜专注谞讜转 讗诐 讬注讘专讜 注诇 讛转讜专讛 诪拽专讬 砖驻讬专 注讚讜转 诇讛诐 讜谞专讗讛 讚讛"拽 讻讬讜谉 讚讙诐 讛砖讬专讛 砖讗讬谞讛 专拽 诇注讚 讛讬讗 讘讻诇诇 讛讻转讬讘讛 讜讛诇讬诪讜讚 讻讚讻转讬讘 讜注转讛 讻转讘讜 诇讻诐 讙讜' 讜诇诪讚讛 讗转 讘谞讬 讙讜' 诪讻"砖 砖诪爪讜转 讛转讜专讛 砖谞爪讟讜讜 讛讜讗 讘讻诇诇 讛讻转讬讘讛 讜讛诇讬诪讜讚 诇讻诇诐 讜拽专讗 讛"拽 讙诐 讛砖讬专讛 砖讗讬谉 讘讛 爪讜专讱 讻"讻 诇诪爪讜转 讛转讜专讛 讻转讘讜 讗讜转讛 讘讻诇诇 讛转讜专讛 讜诇诪讚讜 讗讜转讛 讘讻诇诇讛 砖讙诐 讬砖 爪讜专讱 讘讛 砖转讛讬讛 诇注讚 讻讜' 讜讚讜"拽:


讜讻讜诇谉 诪诪砖讛 讻讜'. 讻讬讜谉 砖讛讬讜 讘诪砖讛 讗诇讜 诪注诇讜转 谞讬诪讗 讙"讻 讘砖讗专 谞讘讬讗讬诐 诪讚讻转讬讘 谞讘讬讗 诪拽专讘讱 诪讗讞讬讱 讻诪讜谞讬 讙讜' 讜诇驻讬 砖讗诇讜 讛诪注诇讜转 讙讘讜专 讞讻诐 注砖讬专 讛诐 讛诪注诇讜转 讛讙讚讜诇讜转 讘注讬谞讬 讛讘专讬讜转 讻诪"砖 讛讞讻诐 讗讘谉 转讘讜谉 讘讛拽讚诪转 讞' 驻专拽讬诐 专讗讜讬 砖诇讗 讬讞住专 诪讛诐 谞讘讬讗 砖诇讬讞 讛砖诐 讜讛讜住讬祝 诇讜 讘诪讚讜转 砖诇讗 讬转讙讗讛 讘讻诇 讗诇讜 讙' 诪注诇讜转 讗讘诇 砖讬讛讬讛 讙"讻 注谞讬讜 讗爪诇 讗诇讜 讛诪注诇讜转 讻诪砖讛 讜砖讗诪专讜 讞讻诐 注讚讬祝 诪谞讘讬讗 讜讚讗讬 讚讻诇 谞讘讬讗 讙"讻 讞讻诐 讛讜讗 讗诇讗 讚讛"拽 讚诪注诇转 讛讞讻诪讛 注讚讬驻讗 诪谞讘讜讗讛 讜注讬"诇 讚讞讻诐 注讚讬祝 诪谞讘讬讗 讛讬讬谞讜 讘讞讻诪转 讛转讜专讛 诪砖讗"讻 讞讻诐 讚讛讻讗 讛讬讬谞讜 讘诪讬诇讬 讚注诇诪讗 讚讜诪讬讗 讚讗讬谞讱 讜注讬讬谉 诪"砖 讘讝讛 讘驻"拽 讚讘"讘 讜拽"诇:


讜讚诇诪讗 讚讗专讬讱 讜拽讟讬谉 讻讜'. 讜讻转讘 讛专讗"砖 转讬诪讛 讗诪讗讬 诇讗 讬诇讬祝 诪拽专砖讬诐 讜讬拽诐 讗转 讛诪砖讻谉 注讻"诇 讜诇讗讜 拽讜砖讬讗 讛讬讗 讚注"讻 驻讬专讜砖讜 谞专讗讛 讘诪拽讜诪讜 讗讘诇 讛讜讗 拽诐 诪讗诇讬讜 讘谞住 诪讚讻转讬讘 诇拽诪讬讛 讛讜拽诐 讛讜拽诐 诪讗诇讬讜 诪砖诪注 讻讚讗讬转讗 讘转谞讞讜诪讗 讜注讬讬谉 驻讬专砖"讬 讘讞讜诪砖 讜拽"诇:


讚讻转讬讘 讜讗转驻讜砖 讘砖谞讬 讛诇讜讞讜转 讙讜' 讜讗砖讘专诐 讜转谞讬讗 讻讜'. 诪讛讛讬讗 讚驻' 讻讬 转砖讗 讜讬砖诇讱 诪讬讚讬讜 讗转 讛诇讜讞讜转 讜讬砖讘专 讙讜' 讗讬谞讜 诪讜讻讞 砖讘讻讞 讛砖诇讻转讜 诇讗专抓 诪讬讚讜 谞砖讘专讜 讗诇讗 砖讗讞专 砖讛砖诇讬讻谉 诇讗专抓 砖讘专谉 讘讻诇讬 讘专讝诇 讗讘诇 讘讛讗讬 拽专讗 砖砖讬谞讛 诇讜诪专 砖转驻砖诐 讘讘' 讬讚讬讜 讗讞专 砖讛讬讛 谞讜砖讗谉 讘讬讚讜 讗讞转 诪砖诪注 讚诇讻讱 转驻砖谉 讘讘' 讬讚讬讜 讻讚讬 诇讛砖诇讬讻谉 讘讻讞 讻讚讬 诇砖讘专谉 讘讛砖诇讻讛 讝讗转 讜讝讛 诪讜专讛 注诇 讙讘讜专转讜 砖砖讘专谉 讘讛砖诇讻讛 讘注诇诪讗 讙诐 砖讛讬讜 住谞驻讬专讬谞讜谉 讜注讜讘讬讬谉 砖砖讛 讜拽"诇:


讞诪砖讬诐 砖注专讬 讘讬谞讛 谞转谞讜 诇诪砖讛 讞住专 讗' 讻讜'. 讘住驻"拽 讚专"讛 讬诇讬祝 诇讬讛 诪讚讻转讬讘 诇讗专抓 诪讝讜拽拽 砖讘注转讬诐 砖讘注 砖讘讬注讬讜转 讚讛讬讬谞讜 诪"讟 讟注诪讬 讛转讜专讛 讜砖讗专 讻诇 讛讞讻诪讬诐 诇讗 讛讙讬注讜 诇诪注诇讛 讝讜 讘讞住专 讗' 讻讚讗诪专讬' 讘注专讜讘讬谉 讘诪注诇讜转 转诇诪讬讚 专"诪 砖诇讗 讛讬讛 讘讚讜专讜 讻诪讜转讜 讜讛讬讛 讬讜讚注 注诇 讻诇 讚讘专 讟讜诪讗讛 诪"讞 讟注诪讬诐 讜注诇 讻诇 讚讘专 讟讛专讛 讻讜' 注"砖:


砖谞讗诪专 讜转讞住专讛讜 诪注讟 诪讗诇讛讬诐 讙讜' 讻诇 讗讜转讜 讛诪讝诪讜专 谞讚专砖 讘驻专拽 专"注 注诇 诪砖讛 砖讘砖注讛 砖注诇讛 诪砖讛 诇诪专讜诐 讗诪专讜 诪讛 诇讬诇讜讚 讗砖讛 讻讜' 砖谞讗诪专 诪讛 讗谞讜砖 讻讬 转讝讻专谞讜 讙讜' 注"砖:


讗讬 讘诇讗 讗讙专讗 诇讗驻讜拽讬 诪诪讗谉 讻讜'. 讜诇讗 谞讬讞讗 诇讬讛 诇转诇诪讜讚讗 诇诪讬诪专 讚专讘讜转讬' 讚诇讗 砖拽诇 讗驻讬诇讜 讻砖讛诇讱 诇爪讜专讻诐 讻转专讙讜诪讜 讜诇讗 讞诪专讗 讚讞讚 诪谞讛讜谉 砖讞专讬转 讜讻驻讬' 讛诪驻专砖讬诐 讚讗"讻 注讬拽专 讞住专 诪谉 讛住驻专 讗讱 拽砖讛 讚拽讗诪专 讗诇讗 讗驻讬' 讘讗讙专讗 诪讗讬 拽讗诪专 讘讛讗 诇讛拽讘"讛 砖讛讬讛 诇讜 注讜砖专 讜诇讗 讛讬讛 爪专讬讱 诇讞诪讜专讬诐 讻驻讬' 讛转讜住驻讜转 讜讛专"谉 砖驻讬' 讚讗驻讬' 讘讗讙专讗 砖诇讗 讛讬讛 谞讛谞讛 诪砖诇 讗讞专讬诐 注讻"诇 诇讗 讬转讻谉 讚讗"讻 诪讛讬讻讗 诪讜讻讞 讚注砖讬专 讛讬讛 讙诐 拽砖讛 讘砖讻专 诪讗讬 讛谞讗讛 讗讬讻讗 讜讗驻砖专 诇讜诪专 讻驻讬' 讛转讜' 砖讗诪专 诇讛拽讘"讛 讻谉 诪讞诪转 砖注"讬 砖诇讗 谞砖讗转讬 讞诪讜专 讗' 诪讛诐 讗驻讬' 讘砖讻专 专讜讗讬诐 讘注讜砖专讬 砖讗讬谞讬 爪专讬讱 诇讛诐 讜讗讜诪专讬诐 注诇讬 砖讗谞讬 诪砖转专专 注诇讬讛诐 诪讞诪转 讝讛 讜驻专讬讱 讚诇诪讗 诪砖讜诐 讚注谞讬 讛讜讛 讜拽讗诪专 诇讛拽讘"讛 诪讞诪转 砖讗讬谞讬 砖讜讻专 诪讛诐 讞诪讜专 诪砖讜诐 注谞讬讜转 讗讜诪专讬诐 注诇讬 砖讗讬谉 专讗讜讬 诇注谞讬 讻讝讛 诇讛砖转专专 注诇讬谞讜 讜诪住讬拽 讗诇讗 诪谉 驻住诇 诇讱 讻讜' 讜讗"讻 注"讻 讚讗诪专 诇讗 讞诪讜专 讗' 诪讛诐 讛讬讬谞讜 讗驻讬' 讘砖讻专 讜讻讚拽讗诪专 诇拽诪谉 讘驻砖讬讟讜转 讚讗讬诇讜 讘诪砖讛 讻讜' 诇讗 讞诪讜专 讻讜' 讚讗驻讬诇讜 讘砖讻专 讜讻谉 讬砖 诇驻专砖 讙讘讬 砖诪讜讗诇 讜注讬"诇 讚讛"拽 讚讗驻讬' 讘砖讻专 诇讗 诇拽讞转讬 诪讛诐 讘注"讻 诇爪讜专讻诐 讻讚专讱 讛砖讞讜讜专 讜诪"诪 砖诪注讬谞谉 诪讬谞讬讛 讚注砖讬专 讛讬讛 砖讛讬讛 诇讜 诇砖讻讜专 讞诪讜专 讜讙讚讜诇 诪诪谞讜 讘砖诪讜讗诇 讚讗驻讬诇讜 讘专爪讜谉 诇讗 砖讻专 诪讛诐 诪砖讜诐 讚砖诪讗 讗讬谉 讘诇讘诐 专爪讜谉 讙诪讜专 讜驻专讬讱 讜讚诇诪讗 诪砖讜诐 讚注谞讬 讛讜讛 讜诇讗 讛讬讛 诇讜 讞诪讜专 诪砖诇讜 讜拽讗诪专 讚讗"讛 讞诪讜专 诇讗 谞砖讗转讬 讙讜' 讚专讱 砖讞讜讜专 诇爪讜专讻诐 诪讬讛讜 诇驻讬 讝讛 注讬拽专 讞住专 讙诐 诪谉 讛转诇诪讜讚 诇驻讬 讝讛 讜讚讜"拽:


砖诪讜讗诇 讚讻转讬讘 讛谞谞讬 讙讜' 讜讞诪讜专 诪讬 诇拽讞转讬 讗讬 讘讞谞诐 诇讗驻讜拽讬 诪诪讗谉 讚砖拽诇 讘讞谞诐 讗诇讗 讻讜'. 讬砖 诇讚拽讚拽 讚讗"讻 转拽砖讬 诇讬讛 讚讗诪专 谞诪讬 讗转 诪讬 注砖拽转讬 讙讜' 讜讻讬 诇讗驻讜拽讬 诪诪讗谉 讚注砖拽 讜诪讗讬 专讘讜转讗 讜讬砖 诇讬讬砖讘 讚注讜砖拽 讛讬讬谞讜 砖讻专 驻注讜诇转 讗讚诐 讜讻诪"砖 诇讗 转注砖讜拽 砖讻专 砖讻讬专 讙讜' 讜拽讗诪专 讗转 诪讬 注砖拽转讬 诪诇转转 诇讜 砖讻专讜 注诇 砖注讘讚 讗爪诇讬 讗注"驻 砖讛诐 讞讬讬讘讬诐 诇注砖讜转 注讘讜讚转讬 讘讞谞诐 讻诪"砖 讘讬讜诪讗 诪讻讗谉 诇转"讞 砖讘谞讬 注讬专讜 诪爪讜讜讬谉 诇注砖讜转 诪诇讗讻转讜 讜讚讜"拽:


讜转砖讜讘转讜 讛专诪转讛 讻讬 砖诐 讘讬转讜 讻讜' 讻诇 诪拽讜诐 砖讛诇讱 讻讜'. 讚诇驻讬 驻砖讜讟讜 讚拽讗讬 讘讬转讜 讗讛专诪转讛 诇讗 讛"诇 诇诪讻转讘 讗诇讗 讜转砖讜讘转讜 诇讘讬转讜 讛专诪转讛 讻诪讜 讜讬讘讗讜 讗诇 讘讬转诐 讛专诪转讛 讙诐 诇讻讗讜专讛 讛驻住讜拽讬诐 住讜转专讬诐 讝讛 讗转 讝讛 砖讗诪专 讜讛讬讛 诪讚讬 砖谞讛 讘砖谞讛 讜住讘讘 讙讜' 讜砖驻讟 讗转 讬砖专讗诇 讙讜' 讚诪砖诪注 讘住讘讜讘讜 砖驻讟 讻诇 讬砖专讗诇 讜讘拽专讗 讚讘转专讬讛 讗诪专 讜转砖讜讘转讜 讛专诪转讛 讻讬 砖诐 讘讬转讜 讜砖诐 砖驻讟 讙讜' 讚诪砖诪注 讘专诪转讛 讘讘讬转讜 砖驻讟诐 讜注"讻 讗诪专讜 讚讻诇 讛砖谞讛 住讘讘 讜讘住讘讜讘讜 砖驻讟诐 讜诇讗 讛讬讛 专拽 转砖讜讘转 住讘讜讘讜 讘讻诇 砖谞讛 讛专诪转讛 讜拽讗诪专 讻讬 砖诐 讘讬转讜 讘讻"诪 砖讛讜讗 砖诐 讘住讘讜讘讜 砖砖诐 砖驻讟诐 讜注讬"诇 讚诪砖诪注 讚砖诪讜讗诇 诇讗 讛讬讛 诇讜 砖讜诐 讘讬转 讘专诪讛 讚讛讗 讗诪讜 讞谞讛 谞讚专转讜 讜讬砖讘 砖诐 注讚 注讜诇诐 讚讛讬讬谞讜 谞' 砖谞讛 砖讛讬讛 讞讬 诪讬讜诐 砖讙诪诇转讜 讬砖讘 讘讘讬转 讛' 讜注"讻 讗诪专 讻讬 砖诐 讘讬转讜 诇讗 拽讗讬 专拽 注诇 讻诇 讛诪拽讜诐 砖讛讬讛 住讘讜讘讜 砖诐 砖砖驻讟 讘讜 讬砖专讗诇 讛讬讛 讘讬转讜 注诪讜 讜讚讜"拽:


讜讗讬诇讜 讙讘讬 砖诪讜讗诇 讗驻讬' 讘专爪讜谉 讻讜' 讜诇讗 专爪讜转谞讜 讙讜'. 讚诇驻讬 驻砖讜讟讜 诪诇砖讜谉 专爪讜抓 讬讛讬讛 讞住专 爪' 砖谞讬讛 讜注"讻 讚专砖讜讛讜 诪诇砖讜谉 专爪讜谉 讜讬砖 诇讚拽讚拽 讗诪讗讬 诇讗 诪讬讬转讬 拽专讗 讚诇注讬诇 诪讬谞讬讛 讚拽讗诪专 谞诪讬 砖诪讜讗诇 讗转 诪讬 注砖拽转讬 讜讗转 诪讬 专爪讜转讬 讙讜' 讜讬"诇 讚讛讗 谞诪讬 讘讻诇诇 讙讚讜诇 砖谞讗诪专 讘砖诪讜讗诇 讬转专 诪砖谞讗诪专 讘诪砖讛 讚诇砖诪讜讗诇 讛讜讚讜 讻诇 讬砖专讗诇 注诇 讚讘专讬讜 砖讗"诇 诇讗 注砖拽转谞讜 讜诇讗 专爪讜转谞讜 砖诇讗 诪爪讬谞讜 讻谉 讘诪砖讛 砖讛讜讚讜 注诇 讚讘专讬讜 讜讚讜"拽:


讘讜拽专 讗谞讻讬 讜讘讜诇住 砖拽诪讬诐 讚诪转专讙诐 专"讬 讗专讬 诪专讬 讙讬转讬 讻讜'. 讻驻讬专砖"讬 砖诐 讚讗讬 讘讜拽专 专讜注讛 讘拽专 讜讘讜诇住 砖拽诪讬诐 驻讜注诇 砖诪讞驻砖 砖拽诪讬诐 拽讗诪专 拽专讗 诪讗讬 诇讗 谞讘讬讗 讗谞讻讬 讙讜' 砖讛专讬 谞讘讬讗 讛讬讛 讗诇讗 讚讛"拽 诇讗 谞讘讬讗 砖拽专 讗谞讻讬 砖诪讘拽砖 砖讻专 诇讛谞讘讗 砖讛专讬 讘讜拽专 讗谞讻讬 讙讜' 讚讛讬讬谞讜 砖讗谞讬 注砖讬专 讻讚诪转专讙诐 讜讗讬谞谞讬 爪专讬讱 诇砖讻专 讝讛 讜拽"诇:


讜讬转谉 砖讻专讛 讙讜' 讜讗专"讬 砖讻专讛 砖诇 住驻讬谞讛 讻讜诇讛 讻讜' 讚讛讻讬 诪砖诪注 诇讬砖谞讗 讚砖讻专讛 讜诪讛 砖谞转谉 讛讜讗 讻诇 砖讻专讛 讬砖 诇驻专砖 讻讚专讱 讛讘讜专讞 砖诪拽讚讬诐 注爪诪讜 讘讚专讻讜 讜讛住驻谉 注讚讬讬谉 诇讗 讛讬讛 诪讜讻谉 讻"讻 讜注讚讬讬谉 诇讗 拽讬讘诇 砖讻专讜 诪讗谞砖讬诐 砖讘讗讜 诇讬诇讱 讙"讻 转专砖讬砖讛 讜讛讜讗 讛拽讚讬诐 诇转转 砖讻专 讻讜诇诐 讜诇拽讘诇 讗讞"讻 诪讛诐 讛砖讻专 讜讛讻讬 诪砖诪注 拽专讗 砖讛拽讚讬诐 讜诪讬讛专 讗转 讛住驻谉 讚讻转讬讘 讜讬诪爪讗 讗谞讬讛 讘讗讛 转专砖讬砖 讜讬转谉 砖讻专讛 讜讬专讚 讘讛 讙讜' 讚诪砖诪注 诪讬讚 砖讘讗讛 诪转专砖讬砖 讜拽讜讚诐 砖讬专讚 讘讛 诇讗 谞转谉 诇讛砖讛讜转讛 砖诐 讜谞转谉 砖讻专讛 讜讛讞讝讬专讛 诇讬诇讱 诇转专砖讬砖 讜拽"诇:


讘转讞诇讛 讛讬讛 诪砖讛 诇讜诪讚 讜诪砖讻讞讛 注讚 砖谞转谞讛 讻讜'. 诇驻讬 砖讗"讗 诇讚注转 讗谞讜砖讬 诇拽讘诇 讻诇 诪爪讜转 讛转讜专讛 转讜讱 讝诪谉 诪讜注讟 讻讝讛 讗专讘注讬诐 讬讜诐 讻驻讬专砖"讬 讘讞讜诪砖 讜诇讛讻讬 拽讗诪专 专"讬 砖讛讬讛 诇讜诪讚 讜诪砖讻讞讛 砖转拽驻讛 注诇讬讜 诪砖谞转讜 讗诇讗 砖诪转谞转 讗诇讛讬诐 讛讬讛 诇讜 砖转拽讜讬诐 讘讬讚讜 讜诇讗 转砖转讻讞 讜注"讝 讗诪专讜 讘砖讻专 砖拽专讗讜讱 讗讚诐 诇拽讞转 诪转谞讜转 诇诪讚讜 诇讜诪专 讻谉 注"驻 诪"砖 讘诪讚专砖 讻讻诇转讜 讞住专 讻转讬讘 砖谞转谉 诇讜 讛拽讘"讛 讛转讜专讛 讻讞转谉 讛谞讜转谉 诇讻诇讛 讛拽讬讚讜砖讬谉 砖谞讜转谉 讘注讬谉 讬驻讛 讜诪转谞讛 砖诇讗 诇讛讞讝讬专 讜讻谉 驻讬专砖"讬 讘讞讜诪砖 讗讱 诪讛 砖驻讬专砖 讛讻诇讛 讛讬讗 讛转讜专讛 讜讛讞转谉 讛讜讗 讬砖专讗诇 讗讬谞讜 讻谉 讗诇讗 讘讻"诪 讛拽讘"讛 谞讚诪讛 诇讞转谉 讜讛讬砖专讗诇 诇讻诇讛 讜讚讜"拽:





专砖"砖

专"谉 讚"讛 讝讗转 讚讛诪爪讜讛. 讟"住 讛讜讗 讜爪"诇 讜讗转 讚讛诪爪讜讛 讜讻"讛 讘转讜住'. 讜讛讙讛"讛 讚诇拽诪讬讛 讘讚"讛 讗诐 讟注讜转讗:



专"谉 讚"讛 讞诪砖 讚驻讗转. 讘住讜祝 讬讞讝拽讗诇 讜讗诇讛 诪讚讜转讬讛 讻讜'. 讻爪"诇:





讛讙讛讜转 讬注讘"抓

讙诪壮 讗讬诪讗 讚讗专讬讱 讜拽讟讬谉. 谞"讘 讻诇讜诪专 讚拽 讛讙讜祝 讜讚诇 讘砖专. 砖讛讜讗 讞住专 讻讞. 讙诐 讗讬谞讜 谞讗讛. 讗诐 讗讬谉 讙讜驻讜 注讘 讜专讞讘 诇驻讬 讗专讻讜 讜拽讜诪转讜 讜讗诐 讗讬讘专讬讜 诪转讬讞住讬诐 诇驻讬 讙讘讛讜 讛专讬 讛讜讗 讻注讜专 讜讘注诇 诪讜诐:


讘专讗状砖 讚状讛 讟讜讘 注讬谉 讜讻讜壮 砖谞讗诪专 讜讬讚诇 讬砖专讗诇 诪讗讚 讻爪状诇 讜转讬' 注讚 谞诪讞拽:


砖诐 讚"讛 讗讬谉 讛拽讘状讛 诪砖专讛 砖讻讬谞转讜. 讘拽讘讬注讜转. 谞"讘 诇讻讗讜专讛 讻诪讚讜诪讛 谞转讻讜讜谉 诇讛砖诪专 诪讞诪转 讗讜转讛 砖讗诪专讜 诪砖讞专讘 讘讛诪状拽 谞讟诇讛 谞讘讜讗讛 诪谞讘讬讗讬诐 讜谞转谞讛 诇砖讜讟讬诐. 讗讬讘专讗 讛讛讜讗 诇讗讜 讛砖专讗转 砖讻讬谞讛 讗诇讗 讛讙讚转 注转讬讚讜转 讘注诇诪讗 讗诇讗 谞专讗讛 诪砖讜诐 讛讙专 讜诇讘谉 讜讗讘讬诪诇讱 讜讘诇注诐 讜讚讻讜讜转讬讬讛讜 拽讗诪专:





讘谉 讬讛讜讬讚注

诇止讗 讛侄注直砖讈执讬专 诪止砖讈侄讛 讗侄诇旨指讗 诪执驻旨职住指诇职转旨指谉 砖讈侄诇 诇讜旨讞讜止转. 讛谞讛 讛驻砖讟谞讬诐 讞讜砖讘讬谉 驻砖讜讟谉 砖诇 讚讘专讬诐 讛讜讗 砖谞转注砖专 诪驻住讜诇转 砖诇 讛诇讜讞讜转 砖讛讬讜 讗讘谞讬诐 讟讜讘讜转 砖诇 住谞驻讬专讜谉 讜诪讻专 讛驻住讜诇转 讘讚诪讬诐 讬拽专讬诐 讜谞转注砖专. 讗讱 讘讗诪转 讻诇 讗讬砖 诪砖讻讬诇 讜谞讘讜谉 诇讗 讬专爪讛 诇拽讘诇 驻砖讟 讝讛 诇讜诪专 讚诪砖讛 专讘讬谞讜 注"讛 注砖讛 住讞讜专讛 讘诪讛 砖谞砖讗专 讘讬讚讜 诪驻讬住讜诇 讛诇讜讞讜转 砖讛诐 拽讚砖讬 砖诪讬诐! 讜讗驻讬诇讜 讗诐 谞讗诪专 砖诇讗 诪讻专诐 讗诇讗 谞砖讗专讜 讗爪诇讜 讗讬讱 讝讛 谞拽专讗 注讜砖专 讗诐 诇讗 讬砖转诪砖 讘讛诐 讜诇讗 讬讛谞讛 诪讛诐? 讗讱 讜讚讗讬 住讜讚 注诪讜拽 讬砖 讘诪讗诪专 讝讛 讜讗讬谞讜 讻驻砖讜讟讜 讻诇诇.
讜讛谞讛 讛转讜专讛 讻旨职驻址讟执旨讬砖讈 讬职驻止爪值抓 住指诇址注 诇讻谉 谞专讗讛 诇讬 讘住"讚 讗讙讚讛 讝讜 讛讬讗 诪诇讬爪讛 讬拽专讛 讜讚讘专 谞住转专 专诪讜讝 讘讛 讜讛讜讗 讻讬 注诇 驻讬 诪讛 砖讻转讘 专讘讬谞讜 讛讗专"讬 讝"诇 (讘住驻专 讛讻讜谞讜转 讘讚专讜砖 谞驻讬诇转 讗驻讬讬诐 讚祝 注讗) 讚专讗讜讬 砖转谞转谉 讛转讜专讛 注诇 讬讚讬 诪砖讛 专讘讬谞讜 注"讛 砖讛讜讗 讛讚注转, 砖诪砖讛 专讘讬谞讜 注"讛 讛讜讗 诪专讻讘讛 讗诇讬讜 注讬讬谉 砖诐.
讜讛谞讛 讛诪讬诇讜讬 谞拽专讗 驻住讜诇转 砖诇 讗讜转讬讜转 讛驻砖讜讟 讬注谉 讻讬 讛诪诇讜讬 讛讜讗 讟驻诇 诇讗讜转讬讜转 讛驻砖讜讟 砖讬讜爪讗 讜谞讙讝专 诪谉 讛驻砖讜讟 转诪诇讗 讗讜转讬讜转 诇讜讞讜转 诪诇讗讛 讘砖谞讬 讜讜讬志谉 讻讗砖专 讬讜爪讗讬谉 讘诪讘讟讗 讻讝讛 诇诪志讚 讜讗志讜 讞讬志转 讜讗志讜 转志讜 [474] 讗讝 注讜诇讛 诪住驻专 讛诪诇讜讬 讻诪住驻专 讚注转 讘讚拽讚讜拽 [474].
讜诇讝讛 讗诪专 诇讗 谞转注砖专 诪砖讛 专讘讬谞讜 注"讛 讗诇讗 诪驻住讜诇转 砖诇 诇讜讞讜转 专讜爪讛 诇讜诪专 诪谉 讛讚注转 讛专诪讜讝 讘诪诇讜讬 讛诇讜讞讜转 讚讻转讬讘 讜旨讘职讚址注址转 讞植讚指专执讬诐 讬执诪指旨诇职讗讜旨 讻指旨诇 讛讜止谉 讬指拽指专 讜职谞指注执讬诐 (诪砖诇讬 讻讚, 讚) 讜诇讝讛 讗诪专 '驻住讜诇转谉 讬讛讗 砖诇讱' 专讜爪讛 诇讜诪专 诪砖诇讱 讗转讛 谞讜讟诇 诪讗讞讚 砖讗转讛 诪专讻讘讛 诇讚注转 讗砖专 讘讜 讞讚专讬诐 讬诪诇讗讜 讻诇 讛讜谉 讬拽专 讜谞注讬诐.



诇止讗 谞执转旨职谞指讛 转旨讜止专指讛 讗直诇指讛 诇职诪止砖讈侄讛 讜职讝址专职注讜止 (砖诪讜转 诇讚, 讻讝). 讛谞讛 讛诪讗诪专 讛讝讛 讻驻讬 讛讘讬讗讜专讬诐 砖专讗讬转讬 诪讘讗专讬诐 讘讜 讗讬谞讜 诪转讬讬砖讘 注诇 驻讬 讛砖讻诇 讜讻诪讛 讚拽讚讜拽讬诐 讬砖 诇讛注讬专 讘讜 注诇 驻讬 讛讘讬讗讜专讬诐 讗砖专 讘讬讗专讜讛讜 讜讻谉 讻诪讛 讚拽讚讜拽讬诐 讬砖 诇讚拽讚拽 讘砖拽诇讗 讜讟专讬讗 讚转诇诪讜讚讗 讜诇讗 讗讗专讬讱 诇讛爪讬注诐 讻讬 讙诇讜讬讬诐 讛诐 诇讻诇 拽讜专讗 讬砖专 讜诪砖讻讬诇.
讜谞专讗讛 诇讬 讘住"讚 讻讜谞转 讛诪讗诪专 讚住讘讬专讗 诇讬讛 诇 专讘讬 讬讜住讬 讘专讘讬 讞谞讬谞讗 诇讬诪讜讚 讛诪拽专讗 砖诇 讛转讜专讛 诇讗 谞讬转谉 讗诇讗 诇诪砖讛 专讘讬谞讜 注"讛 讜讝专注讜 砖讛讜讗 讬诇诪讜讚 讛讻转讜讘讬诐 砖诇 转讜专讛 砖讘讻转讘 讘讚拽讚讜拽 砖诇讛诐 讻讗砖专 诪住专诐 讛砖诐 讬转讘专讱 诇诪砖讛 专讘讬谞讜 注"讛 讘讻转讬讘转 住驻专 转讜专讛 砖讛讬讛 讗讜诪专 诇讜 讜讻讜转讘 诪转讞诇转 讘专讗砖讬转 注讚 讛住讜祝 讗讘诇 诇讬砖专讗诇 诇讗 讬诪住讜专 诇讛诐 住驻专 转讜专讛 诇诇诪讜讚 讗诇讗 讬讛讬讛 诪爪讜讛 诇讛诐 讻讻诇 诪爪讜转 讛讻转讜讘讬诐 讘转讜专讛 讘注诇 驻讛 讜讛诐 讬诪住专讜 诇讚讜专 砖讗讞专讬讛诐 讜诇讝专注诐 讙诐 讻谉 讘注诇 驻讛 砖讝讜 讛讬讗 讛谞拽专讗转 '转讜专讛 砖讘注诇 驻讛' 讜诇讝讛 讗诪专: 诪讛 驻住讜诇转谉 砖诇讱 讗祝 讻转讬讘转谉 砖诇讱, 讚讛讬讬谞讜 讛住驻专 转讜专讛 讗砖专 讻转讘转 讬讛讬讛 诇讱, 讚专拽 讗转讛 讜讝专注讱 转诇诪讚讜 讘讜!
讜诪砖讛 专讘讬谞讜 注"讛 谞讛讙 讟讜讘转 注讬谉 讜谞转谉 讻转讬讘转 讛转讜专讛 诇讬砖专讗诇 砖讛诐 讬诇诪讚讜 讘住驻专 转讜专讛 讻讗砖专 讛讜讗 诇讜诪讚 讘讜 讜讛讟注诐 讻讬 讗诪专 讻诇 讬砖专讗诇 讛诐 转诇诪讬讚讬 讜谞讞砖讘讬诐 讝专注讬 讜讻讬讜谉 砖讗诪专 诇讬 讛拽讚讜砖 讘专讜讱 讛讜讗 '诇讬 讜诇讝专注讬' 讗诐 讻谉 讬砖 诇讬 专砖讜转 诇讬转谉 讝讛 讛讻讞 诇讬砖专讗诇 讙诐 讻谉 讜注诇讬讜 谞讗诪专 讟讜止讘 注址讬执谉 讛讜旨讗 讬职讘止专指讱职 (诪砖诇讬 讻讘, 讟) 专讜爪讛 诇讜诪专 诪砖讛 讛谞拽专讗 讟讜止讘 讚讻转讬讘 讜址转值旨专侄讗 讗止转讜止 讻执旨讬 讟讜止讘 讛讜旨讗 (砖诪讜转 讘, 讘) 砖讬诇讚转讜 讗诪讜 讘转 拽"诇 砖谞讛 讻诪谞讬谉 注址讬执谉 [130] 讛讜旨讗 讬职讘止专指讱职 讻讬 谞转谉 诪诇讞诪讜 讛讜讗 讞诇拽 砖谞转谉 诇讜 讛拽讚讜砖 讘专讜讱 讛讜讗 讘转讜专讛 砖谞拽专讗转 诇讞诐 诇讚诇, 讗诇讜 讬砖专讗诇 砖讛讬讜 讚诇讬诐 诪讝讛 讛讞诇拽.
讜诪转讬讘 专讘 讞住讚讗 诪驻住讜拽 讜职讗止转执讬 爪执讜指旨讛 讛殖' 讘指旨注值转 讛址讛执讜讗 诇职诇址诪值旨讚 讗侄转职讻侄诐 讞只拽执旨讬诐 讜旨诪执砖职讈驻指旨讟执讬诐 (讚讘专讬诐 讚, 讬讚) 讜讻讬讜谉 讚诇讗 讗诪专 '诇爪讜讜转 讗转讻诐' 砖诪注 诪讬谞讛 诇诇诪讚诐 讛诪拽专讗 诪讛 砖讻转讜讘 讘住驻专 转讜专讛? 讜诪转专抓 讗讜转讬 爪讜讛 讜讗谞讬 诇讻诐. 讜讛讗 讚诇讗 讛拽砖讛 专讘 讞住讚讗 诪谉 驻住讜拽 '专职讗值讛 诇执诪址旨讚职转执旨讬 讗侄转职讻侄诐' (讚讘专讬诐 讚, 讛) 讚讻转讬讘 拽讜讚诐 讜职讗止转执讬 爪执讜指旨讛? 诪砖讜诐 砖讗讬谉 诪讝讛 拽讜砖讬讗 讞讝拽讛 讚讬砖 诇驻专砖 专讗讛 诇诪讚转讬 讗转讻诐 转讜专讛 砖讘讻转讘 诪讟讜讘 专爪讜谞讬 讜讘讟讜讘转 注讬谉 讻讗砖专 爪讜讛 讛' 诇诇诪讜讚 讜讞讝专, 转诇诪讜讚讗 讜驻专讬讱 诪讛讗讬 拽专讗 砖诇 '专职讗值讛 诇执诪址旨讚职转执旨讬' 讜讙诐 讘讝讛 讻讚砖谞讬 诇专讘 讞住讚讗.
讜讞讝专 讜讛拽砖讛 诪驻住讜拽 讜职注址转指旨讛 讻执旨转职讘讜旨 诇指讻侄诐 讗侄转 讛址砖执旨讈讬专指讛 讛址讝止旨讗转 (讚讘专讬诐 诇讗, 讬讟) 讜讻讬讜谉 讚爪讜讛 讗讜转诐 诇讻转讜讘 讜讚讗讬 诪爪讜讛 讗讜转诐 砖讬诇诪讚讜 讘诪拽专讗 讙诐 讻谉 讚讗诐 诇讗 讬诇诪讚讜 诇诪讛 讬讻转讜讘讜? 讜诪砖谞讬 讝讛 拽讗讬 注诇 讛砖讬专讛 讘诇讞讜讚讛 讜住讜祝 讚讘专 转讬专抓 讗诇讗 驻诇驻讜诇讗 讘注诇诪讗 讜讻讬讜谉 讚谞拽讬讟 讗诇讗 砖诪注 诪讬谞讛 讚讞讛 讚讘专讬 专讘讬 讬讜住讬 讘专讘讬 讞谞讬谞讗.
诪讬讛讜 讬砖 诇讜诪专 讚诇讗 谞讚讞讜 讚讘专讬 专讘讬 讬讜住讬 讘专讘讬 讞谞讬谞讗 讜谞诪爪讗 讘转诇诪讜讚讗 讗诇讗 砖讗讬谞讛 讚讞讬讛 讜讛讻讬 拽讗诪专 专讘讬 讬讜住讬 讘专讘讬 讞谞讬谞讗 诇讗 谞转谞讛 讘住讜讙 诪转谞讛 砖谞讬转谞转 讘注讬谉 讬驻讛 讗诇讗 诇诪砖讛 讻讬讜谉 讚谞转谞讛 诇讜 讘注讬谉 讬驻讛 讝讻讛 诇驻诇驻讜诇 讜讗讞专 讻讱 谞转谉 砖驻注 讛砖讙讛 讝讜 砖诇 驻诇驻讜诇 诇讬砖专讗诇 讙诐 讻谉 讜诇讻讱 讝讻讛 注转谞讬讗诇 讘谉 拽谞讝 诇讘专专 讗讜转诐 讛诇讻讜转 砖谞砖讻讞讜 注诇 讬讚讬 讛驻诇驻讜诇 砖诇讜.



讗侄诇旨指讗 注址诇 讙旨执讘旨讜止专 注指砖讈执讬专 讜职讞指讻指诐 讜职注指谞指讬讜. 谞专讗讛 讚谞拽讬讟 讛拽诇 转讞诇讛 讜谞专讗讛 诇讬 讚讜讚讗讬 讗讬谉 讬转专讜谉 讛讙讘讜专讛 讜讛注讜砖专 砖讬讬讱 诇谞讘讜讗讛 讗讱 讛注讬拽专 砖爪专讬讱 诇讛讬讜转 注谞讬讜 讗诪谞诐 讗诐 讬讛讬讛 转砖 讻讞 讜注谞讬 讗讬谉 讻诇 讻讱 专讘讜转讗 讘注谞讜讛 砖诇讜 讗讘诇 讗诐 讛讜讗 讙讘讜专 讜注砖讬专 讚讻驻讬 讛讟讘注 讬执转职讛址诇值旨诇 讛址讙执旨讘旨讜止专 讘执旨讙职讘讜旨专指转讜止 讜职讛侄注指砖讈执讬专 讘职旨注指砖职讈专讜止 (讬专诪讬讛 讟, 讻讘) 讜注诐 讻诇 讝讛 讛讜讗 注谞讬讜! 讬砖 讬转专讜谉 讙讚讜诇 诇注谞讜讛 砖诇讜 讚讗讝 专讗讜讬 砖讬砖专讛 讛拽讚讜砖 讘专讜讱 讛讜讗 砖讻讬谞转讜 注诇讬讜 讘注讘讜专 注谞讜讛 讛谞诪爪讗转 讘讜.
讘专诐 诪拽砖讬诐 讜讛诇讗 谞诪爪讗 讗谞砖讬诐 砖诇讗 讛讬讜 砖诇诪讬诐 讘讻诇 讚' 诪讚专讙讜转 讗诇讜 讜讝讻讜 诇谞讘讜讗讛 讜专讜讞 讛拽讜讚砖? 讜谞专讗讛 诇讬 讘住"讚 讚讻讗谉 讗讬讬专讬 讘讛讬讻讗 讚讝讜讻讛 诇谞讘讜讗讛 讘诇转讬 砖讬注砖讛 讛讜讗 讛讻谞讛 诇讻讱 注诇 讬讚讬 砖诪讜转 讜讬讞讜讚讬诐 讜讻诪讜 砖讗诪专 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讘砖注专 拽讚讜砖讛 讘注谞讬谉 讛谞讘讬讗讬诐 砖讬砖 诇讛诐 讻讜谞讜转 讜讬讞讜讚讬诐 砖讬注砖讜 讗讜转诐 讻讚讬 砖讬讛讬讜 诪讜讻谞讬诐 诇讛砖专讗转 讛谞讘讜讗讛 讜诇讻谉 谞拽专讗讜 '讘谞讬 讛谞讘讬讗讬诐' 讜转专讙诐 转诇诪讬讚讬 讚谞讘讬讗讬讬讗 注讬讬谉 砖诐. 讜讻讗谉 拽讗诪专 讗讬谉 讛拽讚讜砖 讘专讜讱 讛讜讗 诪砖专讛 砖讻讬谞转讜 诪讗讬诇讬讜 讗驻讬诇讜 讗讬谉 讛讗讚诐 注讜砖讛 讛讻谞讛 诇注爪诪讜 讘讻讱 注诇 讬讚讬 讻讜谞讜转 砖诪讜转 讜讬讞讜讚讬诐 讗诇讗 讗诐 讻谉 讛讜讗 砖诇诐 讘讗专讘注讛 诪讚专讙讜转 讗诇讜.
讜谞讜讚注 讻讬 诪砖讛 专讘讬谞讜 注"讛 讝讻讛 诇谞讘讜讗讛 讘住谞讛 讘诇转讬 讛讻谞讛 讜诇讻谉 讗诪专 诪砖讛 专讘讬谞讜 注"讛 谞指讘执讬讗 诪执拽执旨专职讘职旨讱指 诪值讗址讞侄讬讱指 讻指旨诪止谞执讬 讬指拽执讬诐 诇职讱指 讛殖' 讗直诇止拽侄讬讱指 (讚讘专讬诐 讬讞, 讟讜) 讻诇讜诪专 讗诐 讛讜讗 讻诪讜谞讬 砖诇诐 讘讗专讘注讛 诪讚专讙讜转 讗讝 讬拽讬诐 诇讱 讛', 讛讜讗 讬拽讬诐 讗讜转讜 讘专讜讞 讛谞讘讜讗讛 讗祝 注诇 驻讬 砖讗讬谞讜 注讜砖讛 讛讻谞讛 诇注爪诪讜 讘讻讜谞讜转 讜讬讞讜讚讬诐 讻讗砖专 讛讬讛 诇讬!
讜讗诐 转讗诪专 讗诐 讻谉 讗讬讱 讝讻讜 讻诇 讬砖专讗诇 讘讛专 住讬谞讬 诇谞讘讜讗讛 砖讚讘专 讛' 注诪讛诐 驻谞讬诐 讘驻谞讬诐 诇诪拽讟谞诐 讜注讚 讙讚诇诐? 讜讘讜讚讗讬 诇讗 讛讬讜 讻讜诇诐 砖诇诪讬诐 讘讗专讘注讛 诪讚专讙讜转 讛谞讝讻专!
讛谞讛 诪转谉 转讜专讛 砖讗谞讬 砖注砖讛 讛拽讚讜砖 讘专讜讱 讛讜讗 讻谉 诇转讬拽讜谉 讛注讜诇诐 讻讚讬 砖讬转讜讜讚注 讗诪讬转讜转 讛谞讘讜讗讛 砖诇 诪砖讛 专讘讬谞讜 注"讛 讗砖专 谞讜转谉 讛拽讚讜砖 讘专讜讱 讛讜讗 讻诇 讛诪爪讜转 注诇 讬讚讜 讘诇讗 讗讜转 讜诪讜驻转 讗诇讗 讻诇 讗讞讚 讜讗讞讚 诪讬砖专讗诇 讬砖诪注 讘讗讝谞讬讜 讚讘专 讛' 砖讗诪专 诇讛诐: 诪砖讛 讛讜讗 谞讘讬讗讬 讜砖诇讜讞讬 讻诇 讗砖专 讬讙讬讚 诇讻诐 讛讜讗 讗诪转 讜转讗诪讬谞讜 讘讜 讻讗诇讜 砖诪注转诐 诪诪谞讬! 讻讬 诇讻谉 讗讬谉 谞讘讬讗 专砖讗讬 诇讞讚砖 讚讘专 讗讞专讬 诪砖讛 专讘讬谞讜 注"讛 讜谞诪爪讗 讚讘专 讝讛 砖谞注砖讛 诇讬砖专讗诇 讛讜讗 爪讜专讱 讻讬 讘讝讛 谞注砖讛 讬住讜讚 拽讬诐 讜讗诪讬抓 诇讗诪讬转讜转 讛转讜专讛 注讚 住讜祝 讻诇 讛讚讜专讜转!
讜注讜讚 谞专讗讛 诇讬 讙诐 砖诐 注砖讛 诪砖讛 专讘讬谞讜 注"讛 讛讻谞讛 诇讻讜诇诐 讘砖诇砖转 讬诪讬诐 拽讜讚诐 诪注诪讚 讛专 住讬谞讬 讻诪讜 砖讗诪专 诇讜 讛拽讚讜砖 讘专讜讱 讛讜讗 讜职拽执讚址旨砖职讈转指旨诐 讛址讬旨讜止诐 讜旨诪指讞指专 (砖诪讜转 讬讟, 讬) 讜讻谉 讗诪专 讛直讬讜旨 谞职讻止谞执讬诐 诇执砖职讈诇止砖侄讈转 讬指诪执讬诐 (砖诪讜转 讬讟, 讟讜).
讜讛讗 讚讬诇讬祝 诇注谞讬谉 讙讘讜专 诪驻住讜拽 讜指讗侄转职驻止旨砖讉 讘执旨砖职讈谞值讬 讛址诇只旨讞止转 讜讻讜' (讚讘专讬诐 讟, 讬讝) 讜诇讗 讬诇讬祝 诪驻住讜拽 讜址讬指旨拽指诐 诪止砖侄讈讛 讜址讬旨讜止砖执讈注指谉 (砖诪讜转 讘, 讬讝) 讚转专讙诐 讬讜谞转谉 '讜职拽指诐 诪砖讈侄讛 讘旨职讻讞址 讙职讘讜旨专职转旨值讬讛旨' 转讬专抓 讘谞讬 讬讚讬讚讬 讻讘讜讚 讛专讘 讬注拽讘 讛讬"讜 讚讛转诐 诇讗讜 诪讜讻讞 诪讙讜祝 讛驻住讜拽 讙讘讜专转讜 讚讗驻砖专 讛专讜注讬诐 讛讬讜 讞诇讜砖讬诐 讜转砖讬 讻讞 诪讗讚 讜讗砖专 讙讬专砖讜 诇讘谞讜转 讬转专讜 诪驻谞讬 砖讛谞拽讘讜转 讛诐 转砖讬 讻讞 讘讟讘注谉 讜讙诐 讗讬谉 诇讛诐 诇讘 诇注诪讜讚 讘驻谞讬 讗谞砖讬诐, 讜诇讻谉 拽诐 诪砖讛 讜讛讜砖讬注谉 诇讻讱 讬诇讬祝 诪诇讜讞讜转, 注讚 讻讗谉 讚讘专讬讜 谞专"讜.



讞指讻指诐 专址讘 讜旨砖讈职诪讜旨讗值诇 讚旨职讗指诪职专执讬 转旨址专职讜址讬职讛讜旨 讞植诪执砖旨讈执讬诐 砖讈址注植专值讬 讘旨执讬谞指讛 谞执讘职专职讗讜旨 讘旨指注讜止诇指诐 讜职讻只诇旨指诐 谞执转旨职谞讜旨 诇职诪止砖讈侄讛 讞指住值专 讗址讞址转. 驻讬专讜砖 讗祝 注诇 讙讘 讚讜讚讗讬 诪砖讛 专讘讬谞讜 注"讛 讬讚讜注 砖讛讬讛 讞讻诐 讙讚讜诇 讚讛讗 讛砖讬讙 讻诇 讛转讜专讛 讻讜诇讛 讜讛讜讗 诇讬诪讚讛 诇讬砖专讗诇 讛谞讛 讻讗谉 讘讗 诇讛讜讻讬讞 讚拽讜讚诐 砖谞专讗讛 讗诇讬讜 讘住谞讛 讛讬讛 讞讻诐 讙讚讜诇 讜诇讻讱 讝讻讛 诇谞讘讜讗讛 讘住谞讛 讜讗诇 转讗诪专 讻讬 讛讞讻诪讛 讝讻讛 讗诇讬讛 讗讞专 讛谞讘讜讗讛, 讜诇讝讛 诪讘讬讗 诪驻住讜拽 讜址转职旨讞址住职旨专值讛讜旨 诪职旨注址讟 诪值讗直诇止拽执讬诐 (转讛诇讬诐 讞, 讜) 讚谞专诪讝 讘讜 砖讝讻讛 诇诪志讟 砖注专讬 讘讬谞讛 讜讗讞专 讻讱 讗诪专 讜职讻指讘讜止讚 讜职讛指讚指专 转职旨注址讟职旨专值讛讜旨 讝讜 讛谞讘讜讗讛. 讗诐 讻谉 诪砖诪注 砖讝讻讛 诇诪志讟 砖注专讬 讘讬谞讛 拽讜讚诐 讛谞讘讜讗讛 讻讬 讻讘讜讚 拽讗讬 注诇 讛谞讘讜讗讛 讚讻转讬讘 讻执旨讬 讬指讘止讗 讚职讘指专职讱指 讜职讻执讘址旨讚职谞讜旨讱指 (砖讜驻讟讬诐 讬讙, 讬讝) 讘注转 砖讞砖讘 诪谞讜讞 注诇 讛诪诇讗讱 砖讛讜讗 谞讘讬讗, 讜讗诪专 诇讜 讻谉.



讙旨指讚讜止诇 讛址谞旨侄讗直诪指专 讘旨执砖讈职诪讜旨讗值诇 (砖诪讜讗诇 讗' 讬讘, 讚) 诪执诪旨指讛 砖讈侄谞旨侄讗直诪址专 讘旨职诪止砖讈侄讛 (讘诪讚讘专 讟讝, 讟讜). 谞专讗讛 诇讬 讜讚讗讬 讙诐 诪砖讛 专讘讬谞讜 注"讛 谞讝讛专 讘讚讘专 讝讛 砖诇讗 诇讬拽讞 讗驻讬诇讜 讘专爪讜谉 讗讱 诪专讜讘 注谞讜讛 砖诇讜 诇讗 住讬讬诐 讛砖讘讞 讻讜诇讜 注诇 注爪诪讜 砖诇讗 讗诪专 '讜诇讗 专爪讜转讬 讗讜转诐' 讜诇讻谉 讚拽讚拽 专讘讗 诇讜诪专 讙讚讜诇 讛谞讗诪专 讘砖诪讜讗诇 诪诪讛 砖谞讗诪专 讘诪砖讛 讜诇讗 讗诪专 讙讚讜诇 砖诪讜讗诇 诪诪砖讛 讚讘讗诪转 讙诐 讘诪砖讛 专讘讬谞讜 注"讛 讛讜讛 讞住讬讚讜转 讝讜 砖诇 讛专爪讜谉 讜诇讗 谞讗诪专讛 讘讚讘专讬讜.



讚旨执诪职转址专职讙旨值诐 专址讘 讬讜止住值祝 讗植专执讬 诪指专执讬 讙旨执转旨值讬 讗植谞旨指讗. 驻讬专砖 诪讛专砖"讗 讝"诇 讗祝 注诇 讙讘 讚讘讗诪转 讛讬讛 谞讘讬讗 讻讜谞转讜 诇讜诪专 '诇讗 谞讘讬讗 砖拽专 讗谞讻讬' 讜注讚讬讬谉 爪专讬讱 诇讛讘讬谉 讗讬讱 讗讜诪专 讛驻住讜拽 诇止讗 谞指讘执讬讗 讗指谞止讻执讬 (注诪讜住 讝, 讬讚) 讘住转诐 讚诪砖诪注 谞讘讬讗 讗诪转, 讚讛讜讛 诇讬讛 诇诪讬诪专 诇讗 谞讘讬讗 砖拽专 讗谞讻讬? 讜注讜讚 讚谞讘讬讗 讚拽讗诪专 注诇 注爪诪讜 讛讬讬谞讜 专讜爪讛 诇讜诪专 诇讗 谞讘讬讗 砖拽专, 讗诐 讻谉 讗讬讱 讬讘讗 住讬讜诐 讚讘专讬讜 砖讗诪专 讜职诇止讗 讘侄谉 谞指讘执讬讗 讗指谞止讻执讬?
讜谞专讗讛 诇讬 讘住"讚 讬砖 注讜砖讛 注爪诪讜 谞讘讬讗 讘砖拽专 诪住讬讘转 讛谞讗转 诪诪讜谉 砖专讜爪讛 诇讛转注砖专 诪谉 讛诪转谞讜转 讜讚专讜谞讜转 砖讚专讻诐 诇讛讘讬讗 诇谞讘讬讗 讜讛砖谞讬讛 讘砖讘讬诇 讛谞讗转 讛讻讘讜讚 讗讱 住讬讘转 讛讻讘讜讚 转讛讬讛 注诇 讛专讜讘 讗诐 讛讜讗 讘谉 谞讘讬讗 讗诪转 砖讛讬讛 诪转讻讘讚 讘讞讬讬 讗讘讬讜 诪讻讞 讻讘讜讚 讗讘讬讜 讜讗诐 讛讜讗 讗讬谞讜 诪诪诇讗 诪拽讜诐 讗讘讬讜 讘谞讘讬讗讜转 讬诪谞注 诪诪谞讜 讛讻讘讜讚 讜讚讗 拽砖讬讗 诇讬讛 讟讜讘讗, 讜诇讻讱 讛讜讗 注讜砖讛 注爪诪讜 谞讘讬讗 讘砖拽专 讻讚讬 砖讬讻讘讚讜讛讜!
讜讛谞讛 讻讗谉 讘讚讘专讬讜 讬砖 拽讜砖讬讗 讚讗诪专 诇止讗 谞指讘执讬讗 讗指谞止讻执讬 讜职诇止讗 讘侄谉 谞指讘执讬讗 讗指谞止讻执讬, 转专转讬 讗谞讻讬 诇诪讛 诇讬? 讜住讙讬 诇讜诪专: 诇讗 谞讘讬讗 讜讘谉 谞讘讬讗 讗谞讻讬! 讗诪谞诐 讛讜讗 讻讜谞转讜 诇讜诪专 '诇讗 谞讘讬讗 砖拽专 讗谞讻讬' 讬注谉 讻讬 谞讘讬讗 讗诪转 谞注砖讛 谞讘讬讗 诪谉 讛砖诪讬诐 讻诪讜 砖谞讗诪专 (讚讘专讬诐 讬讞, 讟讜) 谞指讘执讬讗 诪执拽执旨专职讘职旨讱指 诪值讗址讞侄讬讱指 讻指旨诪止谞执讬 讬指拽执讬诐 诇职讱指 讛殖' 讗直诇止拽侄讬讱指, 讻讬 诪谉 讛砖诪讬诐 谞注砖讛 谞讘讬讗 讗讘诇 谞讘讬讗 讛砖拽专 讛讜讗 注讜砖讛 注爪诪讜 诇讻讱 讚拽讚拽 诇讜诪专 诇止讗 谞指讘执讬讗 讗指谞止讻执讬 讻诇讜诪专 讗讬谉 讗谞讬 谞讘讬讗 讘砖拽专 砖讗谞讻讬 注砖讬转讬 注爪诪讬 谞讘讬讗 讘砖讘讬诇 讛谞讗转 诪诪讜谉 诇讛专讜讬讞 讜讙诐 诇止讗 讘侄谉 谞指讘执讬讗 讗指谞止讻执讬 讚注诇 讻谉 注砖讬转讬 注爪诪讬 注转讛 谞讘讬讗 讘砖拽专 讘砖讘讬诇 讛讻讘讜讚 讬注谉 讻执旨讬 讘讜止拽值专 讗指谞止讻执讬 讚注砖讬专 讙讚讜诇 讗谞讬 讜讗讬谉 讗谞讬 爪专讬讱 诇讗 诇诪诪讜谉 讜诇讗 诇讻讘讜讚 讚讛注砖讬专 讬砖 诇讜 诪诪讜谉 讜讙诐 讬砖 诇讜 讻讘讜讚 讛注讜诇讛 注诇 讻诇 讻讘讜讚 砖讘注讜诇诐 讻诪讜 砖讗诪专讜 讛注讜诇诐 '讻住祝 诪讟讛专 诪诪讝专讬诐' 讜讬砖 诇讬 讻讘讜讚 讙讚讜诇 讘注讘讜专 注讜砖专讬!



砖讈侄谞旨指转址谉 砖讉职讻指专指讛旨 砖讈侄诇 讛址住旨职驻执讬谞指讛 讻旨只诇旨指讛旨. 谞专讗讛 驻砖讜讟 讚诪驻讬拽 诇讛 诪讚讻转讬讘 讜址讬执旨转值旨谉 砖职讉讻指专指讛旨 (讬讜谞讛 讗, 讙) 讚讗诐 砖讻专 讛专讗讜讬 诇讛讬讜转 讘砖讘讬诇 注爪诪讜 驻砖讬讟讛, 诪讗讬 拽讗 诪砖诪注 诇谉 讜讻讬 讬讜专讚 讗讚诐 诇住驻讬谞讛 讘讞谞诐? 讗诇讗 讜讚讗讬 谞转谉 砖讻专 讛住驻讬谞讛 讻讜诇讛! 讘专诐 爪专讬讱 诇讛讘讬谉 诇诪讛 讛讜爪专讱 诇讬转谉 砖讻专 讻讜诇讛?
讜谞专讗讛 讻讬 专爪讛 砖转诇讱 讘诪讛专讛 讜讚专讱 讘注诇讬 讛住驻讬谞讜转 诇讛转注讻讘 讗讬讝讛 讬诪讬诐 讻讚讬 砖讬讘讜讗讜 诇讛诐 讘谞讬 讗讚诐 讬讜转专 讜诪砖讗讜转 讬讜转专 讜讙诐 讚专讻诐 诇讛转注讻讘 讻谞讙讚 讛讻驻专讬诐 讻讚讬 砖讬拽讞讜 诪砖诐 讘谞讬 讗讚诐 讜诪砖讗讜转 诇讛专讘讜转 砖讻专 讛住驻讬谞讛 诇讻讱 谞转谉 砖讻专 讻讜诇讛 讻讚讬 砖讬诇讻讜 诪讛专讛 讜讙诐 诇讗 讬转注讻讘讜 讘讻驻专讬诐.
讜注讜讚 谞专讗讛 诪谉 讛砖诪讬诐 讛讬讛 讛讚讘专 讛讝讛 砖注诇讛 讘讚注转讜 诇砖讻讜专 讻诇 讛住驻讬谞讛 讚砖讻讬专讜转 讞砖讬讘 诪诪讻专 讜讗讝 转讞讜诇 讛讙讝专讛 注诇讬讛 讘砖讘讬诇讜 讻讗诇讜 讻讜诇讛 砖诇讜.



讘旨址转旨职讞执诇旨指讛 讛指讬指讛 诪止砖讈侄讛 诇指诪址讚 转旨讜止专指讛 讜旨诪执砖旨讈址讻旨职讞指讛旨 注址讚 砖讈侄谞旨执转旨职谞指讛 诇讜止 讘旨职诪址转旨指谞指讛 (砖诪讜转 诇讗, 讬讞). 谞专讗讛 诇讬 讘住"讚 讚讬诇讬祝 诇讛 诪讚讻转讬讘 讻职旨讻址诇止旨转讜止 诇职讚址讘值旨专 讗执转旨讜止 (砖诪讜转 诇讗, 讬讞) 讚诇讗 爪专讬讱 诇讜诪专 讗执转旨讜止 讗诇讗 讛讜讛 诇讬讛 诇诪讬诪专 '讻讻诇讜转讬 诇讚讘专讜' 讻诪讜 砖谞讗诪专 讜职诇止讗 讬指讻职诇讜旨 讚址旨讘职旨专讜止 诇职砖指讈诇止诐 (讘专讗砖讬转 诇讝, 讚), 注诇 讻谉 讛讻讬 拽讗诪专 讜讬转谉 讘诪转谞讛 讻讻诇讜转讜 诇讚讘专 讜注诇 讬讚讬 讻讱 讻诇 诪讛 砖诇诪讚 谞砖讗专 讗转讜 讜诇讗 谞砖讻讞 诪诪谞讜 讻讗砖专 讛讬讛 诇讜 讘转讞诇讛.
讜讛讗 讚谞转谉 诇讜 讘诪转谞讛 诇住讜祝 讗专讘注讬诐 讜诇讗 谞转谉 诇讜 讘诪转谞讛 转讻祝 讘讬讜诐 专讗砖讜谉 讚讗讝 诇讗 讛讬讛 谞砖讻讞 诪注讬拽专讗 诪诪谞讜 讻诇讜诐, 谞专讗讛 诇讬 讘住"讚 讻讚讬 砖讬砖诪讞 讘诇讬诪讜讚讜 讘讬讜转专 讻讬 讘讛讬讜转 砖转讞诇讛 讛讬讛 砖讜讻讞 讜讗讞专 讗专讘注讬诐 讬讜诐 讘讗 诇讜 讻讞 讛讝讻讬专讛 砖诇讗 谞砖讻讞 诪诪谞讜 讻诇讜诐 谞注砖讛 诇讜 砖诪讞讛 讙讚讜诇讛 讘诇讬诪讜讚 讛转讜专讛.
讗讬 谞诪讬 讚讗诪专讜 专讝"诇 (讘专讻讜转 讛.) 砖诇砖讛 谞讬拽谞讬谉 注诇 讬讚讬 讬住讜专讬谉 讜讞讚 诪谞讬讬讛讜 转讜专讛 讚讻转讬讘 讗址砖职讈专值讬 讛址讙侄旨讘侄专 讗植砖侄讈专 转职旨讬址住职旨专侄谞旨讜旨 讬指旨志讛旨 讜旨诪执转旨讜止专指转职讱指 转职诇址诪职旨讚侄谞旨讜旨 (转讛诇讬诐 爪讚, 讬讘) 讜诇讻谉 转讞诇讛 讛讬讛 砖讜讻讞 讜讛讬讛 诇讜 讬住讜专讬谉 讙讚讜诇讬诐 讘讝讛 讜讗讞专 讻讱 讘讗 诇讜 讻讞 讛讝讻讬专讛 砖拽谞讛 讗讜转讛 注诇 讬讚讬 讬住讜专讬谉.
讜讛讗 讚讛讬转讛 讛诪转谞讛 诪住讜讙诇转 诇转讜专讛, 谞专讗讛 诇讬 讘住"讚 讻讬 讻讞 讛讝讻讬专讛 讛讜讗 讘讞住讚讬诐 砖讛讜讗 住讜讚 砖诐 讛讜讬志讛 讚讗诇驻讬谉 砖注讜诇讛 诪志讛 讜讬讚讜注 砖讻诇 讚讘专 砖讘拽讚讜砖讛 讻诇讜诇 诪注砖专 讛专讬 讛讬讗 诪住驻专 转志谉 讘驻专讟讜转 讜诪住驻专 诪志讛 讘讻诇诇讜转 讻讬 注砖专 驻注诪讬诐 诪志讛 讛讜讗 转志谉 [45脳10=450] 讜讞讬讘讜专 讛讻诇诇讜转 讜讛驻专讟讜转 讛诐 诪志讛 讜转志谉 讗讜转讬讜转 '诪转谞讛' [45脳450=495] 诇讻谉 讻讬讜谉 砖谞转谞讛 诇讜 讘诪转谞讛 讘讗 诇讜 讻讞 讛讝讻讬专讛 诪住讜讚 讛讞住讚讬诐 砖讛诐 诪志讛 讜转志谉 讜谞转讬讬住讚讛 讛转讜专讛 讘诇讘讜.





讞讬讚讜砖讬 讞转"住

诇诪注谉 转讛讬讛 讛砖讬专讛 讛讝讗转 诇注讚 讘讘谞讬 讬砖专讗诇. 注讬讬谉 诪讛专砖"讗 讘讞"讗 讜讙诐 讚讘专讬讜 讚讞讜拽讬诐. 讜诇驻注"讚 诇驻诪"砖 讬"诇 讚讜讚讗讬 驻砖讬讟讗 诇砖"住 讚讛转讜专讛 谞讬转谞讛 诇讬砖专讗诇 专拽 讛讜讛 住"讚 讚讻转讘 讛转讜专讛 诇讗 谞转谞讛 讗诇讗 讬讙专住讜 讘注"驻. 讜讗"讻 拽砖讛 讻讬讜谉 讚爪讜讛 诇讻转讜讘 讛砖讬专讛 诇诪注谉 转讛讬讛 诇注讚 讜诇讗 转砖讻讞 诪讻"砖 砖讬砖 诇讚讗讙 讗砖讻讞转 讻诇 讛转讜专讛 讗注"讻 砖讻转讘 砖诇 讻诇 讛转讜专讛 谞讬转谞讛 诇讬砖专讗诇. 讜讘讝讛 讬讜讘谉 讛专诪讘"诐 专讬砖 讛诇讻讜转 住"转 讻' 讚诪爪讜讛 注诇 讻诇 讗讞讚 诪讬砖专讗诇 诇讻转讜讘 住"转 诪讜注转讛 讻转讘讜 诇讻诐 讛砖讬专讛 讛讝讗转. 讜讛讜讗 讚讘专讬 专讘讗 讘驻"讘 讚住谞讛讚专讬谉 讗诇讗 砖讛专诪讘"诐 讛诪爪讬讗 诪讚谞驻砖讬讛 讚讗"讗 诇驻专砖 砖讬专讛 诇讞讜讚 讚讛讗 讗讬谉 讻讜转讘讬' 转讜专讛 驻专砖讬讜转 驻专砖讬讜转. 讜爪"注 诪"讟 诇讗 拽讗诪专 讻砖"住 讚砖诪注转讬谉 讜讛讬转讛 讛砖讬专讛 诇讻诐 诇注讚. 讜诇讛谞"诇 讗"砖 讚诪讛讻讗 诇讗 诪讜讻讞 讗诇讗 砖注讻"驻 谞转谞讛 讛转讜专讛 讘讻转讘 讗诇 讻诇 讘谞讬 讬砖专讗诇 砖诇讗 转砖讻讞 诪讛诐. 讗讘诇 诇讗 砖讬讛讬讛 诪"注 注诇 讻诇 讗讞讚 诪讬砖专讗诇 诇讻转讜讘 住"转 讚诇诪讗 专拽 砖讬专讛 诇讞讜讚讛 诪砖"讛 诪讬讬转讬 讛专诪讘"诐 讛讗 讗讬谉 讻讜转讘讬谉 驻专砖讬讜转 驻专砖讬讜转. 讜讘砖诪注转讬谉 诇讗 诪讬讬转讬 讻讱 诪砖讜诐 讚讘驻专拽 讛谞讝拽讬谉 驻诇讬讙讬 转谞讗讬 讜讗诪讜专讗讬 讗讬 讻讜转讘讬谉 驻专砖讬讜转 驻专砖讬讜转 讗讜 诇讗. 讜讛谞讛 讚讘专讬 讛专诪讘"诐 爪专讬讻讬诐 讘讬讗讜专 诪"砖 驻' 砖讬专讛 诪讚' 驻专砖讬讜转 砖讘转驻讬诇讬谉 讜诪讝讜讝讛. 讜爪"诇 砖讗谞讬 讛谞讬 讚讗讬讻讗 拽驻讬讚讗 讛谞讬 讜诇讗 讗讞专讬谞讗 讜讗讬 诪讜住讬祝 注诇讬讛诐 注讜讘专 注诇 讘诇 转讜住讬祝. 讗讘诇 驻专砖转 砖讬专讛 讗驻讬诇讜 谞讬诪讗 讗讬谉 讻诇 讗讞讚 诪讞讜讬讘 诇讻转讜讘 住"转 诇注爪诪讜 诪"诪 讗讬谉 讗讬住讜专 讘讚讘专 讜诪爪讜讛 谞诪讬 讗讬讻讗 砖讛专讬 谞讬转谞讛 讻诇 讛转讜专讛 讘讻转讬讘讛 诇讬砖专讗诇. 讜专拽 谞讬诪讗 砖讬专讛 诪讞讜讬讘 讜讗讬谞讱 讛讜讛 专砖讜转 讜讝讛 讛讜讛 讻讻讜转讘 驻专砖讬讜转 驻专砖讬讜转. 讝讛 谞"诇 讘讻讜讜谞转 讛专诪讘"诐. 讜讗"讻 讗"砖 讚讘砖诪注转讬谉 诇讗 诪讬讬转讬 诪讛讗 讚讗讬谉 讻讜转讘讬谉 讛转讜专讛 驻专砖讬讜转. 讚讛讗 讛砖转讗 讛讜讛 住"讚 讚讘讗诪转 诇讗 谞讬转谞讛 砖讗专 讻转讘 讛转讜专讛 诇讬砖专讗诇 讗诇讗 驻专砖讛 讝讜. 讜诪诪讬诇讗 讛"诇 驻' 砖讬专讛 讻诪讜 讚' 驻专砖讬讜转 砖讘转驻讬诇讬谉 讜拽"诇:


驻住诇 诇讱. 讗讬转讗 讘讙诪专讗 诇注讬诇 (讚祝 诇讞 注"讗) 讗诪专 专讘讬 讬讜住讬 讘专 讞谞讬谞讗 讘转讞诇讛 诇讗 谞讬转谞讛 讛转讜专讛 讗诇讗 诇诪砖讛 讜诇讝专注讜 砖谞讗诪专 讻转讘 诇讱 . 诪讛 驻住讜诇转谉 砖诇讱 讗祝 讻转讬讘转谉 砖诇讱. 讜诪砖讛 谞讛讙 讘讛 讟讜讘转 注讬谉 讜谞转谞讛 诇讬砖专讗诇 砖谞讗诪专 讟讜讘 注讬谉 讛讜讗 讬讘讜专讱 讜讙讜'. 诪转讬讘 专讘 讞住讚讗 讜讻讜' 讜诪住讬拽 讗诇讗 驻诇驻讜诇讗 讘注诇诪讗 (驻讬' 专砖"讬 谞转谉 诇讜 诇诪砖讛 讜讛讜讗 谞讛讙 讘讜 讟讜讘转 注讬谉 诇讬砖专讗诇). 讜讛谞讛 讛驻诇驻讜诇 诇讻讗讜专讛 爪讜专讱 讙讚讜诇 讛讜讗 诇诪讬 讗砖专 诇讗 讬讗诪讬谉 讗转 讻诇 讛谞讗诪专 讘注诇 驻讛 爪专讬讱 诇讛讜爪讬讗讜 诇讜 注"讬 驻诇驻讜诇 诪拽专讗 讗诇讗 砖讬砖专讗诇 讛诐 诪讗诪讬谞讬诐 讘谞讬 诪讗诪讬谞讬诐 讜诇讗 讛讬讜 爪专讬讻讬诐 诇讝讛 讻诪"砖 讛专"谉 讘砖诪注转讬谉 诪拽专讗 讜讙诐 讘讱 讬讗诪讬谞讜 诇注讜诇诐. 讜诇讗 诪住专 诇讛诐 讛驻诇驻讜诇 讗诇讗 诪讟讜讘转 注讬谉. 讜讬砖讘转讬 讘讝讛 诪讚专砖 驻' 讜讬诇讱 讛谉 拽专讘讜 讬诪讬讱 诇诪讜转 (讘讛谉 谞转讘砖专 诪砖讛 砖讬诪讜转) 讛讜讗讬诇 讜讗诪专 讜讛谉 诇讗 讬讗诪讬谞讜 诇讬. 讜讛注谞讬谉 讻讬 诪专注"讛 讞讬 拽"讻 砖谞讬诐 讻转专讜诪转讜 砖诇 注讜诇诐 砖讛讜讗 砖讬转 讗诇驻讬 砖谞讬. 讜讛讬讬谞讜 讻转专讜诪转 注讬谉 讘讬谞讜谞讬 讗讞讚 诪讞诪砖讬诐 讜讗诪谞诐 讛讬讜转讜 讟讜讘 注讬谉 (讻讚讚专砖讬谞谉 讛讻讗 讛拽专讗 讟讜讘 注讬谉 讛讜讗 讬讘讜专讱 注诇 诪砖讛 专讘讬谞讜 注"讛) 讗"讻 转专讜诪转讜 讗讞讚 诪讗专讘注讬诐 讜讛讬讛 诇讜 诇讞讬讜转 拽"谉 砖谞讬诐 讗诇讗 讛讜讗讬诇 讜讗诪专 讜讛谉 诇讗 讬讗诪讬谞讜 诇讬 讜讞砖讚 讬砖专讗诇 讘讗讬谞诐 诪讗诪讬谞讬诐 讗"讻 诇驻讬 讚讘专讬讜 讛讜爪专讱 诇诪住讜专 诇讛诐 驻诇驻讜诇 讛转讜专讛 诇讛讗诪讬谉 诇讛诐 讚讘专讬 转讜专讛 砖讘注诇 驻讛 讜诇讗 诪讟讜讘转 注讬谉 注"讻 讻诇讛 讝诪谞讜 住讜祝 拽"讻 砖谞讛:


注讜讚 讗讬转讗 砖诐 讗诪专 专' 讬讜讞谞谉 讗讬谉 讛拽讘"讛 诪砖专讛 砖讻讬谞转讜 讗诇讗 注诇 讙讘讜专 讞讻诐 注砖讬专 讜注谞讬讜 讜讻讜诇谉 诪诪砖讛. 讚注讬拽专 讛讻诇 讘注谞讜讜转 转诇讬讗 讗诇讗 砖讗讬谉 谞讬讻专 讘讗讚诐 讞住专 讗诇讗 讘讗讚诐 砖诇诐 讘讙讘讜专讛 讞讻诪讛 讜注讜砖专 讜讗驻"讛 讛讜讗 注谞讜转谉. 讜讛讬讬谞讜 讚讻转讬讘 讗诇 讬转讛诇诇 讞讻诐 讘讞讻诪转讜 讙讘讜专 讘讙讘讜专转讜 注砖讬专 讘注砖专讜. 驻讬' 讗诐 讬转讛诇诇 讘砖诇砖 讗诇讛 讛专讬 讗讬谞谞讜 注谞讬讜 讜诇讗 讬讜注讬诇讜 诇讜 诪注诇讜转 讗诇讜. 讜讻谞"诇 讜拽"诇:


讜讝谉 讗砖转讜 讜讘谞讬讜. 诇讛诪驻专砖讬诐 讚讘诪讝讜谞讜转 讬转专讬诐 讛讬讬谞讜 诇讗讜拽诪讬 诪转谞讬' 讙诐 讻专讘谞谉 讗讘诇 诇诪讗讬 讚拽讬讬"诇 讻讞谞谉 驻砖讜讟 砖讝谉 诪讝讜谞讜转 诪诪砖 讜讛讬讬谞讜 讚驻专讬讱 诇拽诪谉 诪砖讬讗 讗转 讘转讜 讙讚讜诇讛 诪讝讜 讗诪专讜 讜讻讜' 讜讛讬讬谞讜 诪砖讜诐 讚讛诇讻讛 讻讞谞谉. 讜注讬讬谉 讟"讝 住讬' 专讻"讗 讘讻讜讜谞转 讛专讗"砖 讘砖诪注转讬谉 讜拽"诇:





诪专讗讬转 讛注讬谉

专讘 讜砖诪讜讗诇 讚讗诪专讬 转专讜讬讬讛讜 讞诪砖讬诐 砖注专讬 讘讬谞讛 谞讘专讗讜 讘注讜诇诐 讜讻诇诐 谞转谞讜 诇诪砖讛 讞住专 讗讞转 讜讻讜'. 讻转讘讜 讛诪驻专砖讬诐 讚讬砖专讗诇 讘讙诇讜转 诪爪专讬诐 讞"讜 谞讻谞住讜 诇诪"讟 砖注专讬 住讟"讗 讜诇讻讱 讛讬讛 诪讜讻专讞 诇讛讜爪讬讗诐 转讻祝 砖诇讗 讬讻谞住讜 诇谉' 砖"讟 讚讗诐 讛讬讜 谞讻谞住讬诐 讞"讜 诇讗 讛讬讛 转拽讜诪讛 讻讬 诪砖讛 专讘讬谞讜 注"讛 讘拽讚讜砖讛 诇讗 讛砖讬讙 诇砖注专 讛谉'. 讜注讚 诪"讟 砖注专讬 拽讚讜砖讛 砖讛砖讬讙 讛讬"诇 讻讞 诇讛讜爪讬讗 讬砖专讗诇 诪诪"讟 讚住讟"讗. 讜讻转讘 讛讙讗讜谉 讛讞住讬讚 诪讛专"讗 诪拽专讗拽讗 讝"诇 讘住驻专 诪注砖讛 专拽讞 讚讛讬讬谞讜 讚讗诪专讜 讘讝讛专 讛拽讚讜砖 讚讙讗讜诇转 诪爪专讬诐 讛讬转讛 诪住讟专讗 讚讬讜讘诇讗 讻诇讜诪专 讚诇讗 讛讬转讛 诪讬讜讘诇讗 砖讛诐 讛谉' 砖注专讬诐 讗诇讗 诪诪"讟 注讻"讚 讜讝讛 讛讬讛 诇讬 讚拽讚讜拽 讚讛专讬 讗诪专讜 讘讝讛专 讜讘转拽讜谞讬谉 讘讻诪讛 讚讜讻转讬 讚诇讛讻讬 谞讻转讘讜 谉' 驻注诪讬诐 讬"诪 讘转讜专讛 诇讛讜讚讬注 讚讛讙讗讜诇讛 讛讬转讛 诪谉' 砖"讘. 讜讛讙诐 讚讬砖 诇讬砖讘 拽爪转. 谞转讬砖讘 诇讬 讬讜转专 讘诪讛 砖专讗讬转讬 诇讛专讘 注讬专 讜拽讚讬砖 诪讛专"讬 爪诪讞 讝"诇 讘讻"讬 讚砖注专 讛谉' 讛讜讗 讙讚讜诇 讜讬砖 讘讜 谉' 砖注专讬诐 讜诪专注"讛 讛讬讛 诪砖讬讙 讘砖注专 讗' 诪讛砖注专讬诐 砖诇 砖注专 讛谉' 注讻"讚 讜讻驻"讝 谞讬诪讗 讚讙诐 讘讙讗讜诇转 诪爪专讬诐 讛讬讛 讙诐 注"讬 砖注专 讗' 诪砖注专 讛谉' 砖讘讜 讛讬讛 诇讜 讛砖讙讛 诇诪砖讛 专讘讬谞讜 注"讛 讜诪砖讜"讛 讛讜讝讻专讜 谉' 驻注诪讬诐 讬爪"诪 讗讱 砖诇讗 讛讬讛 讗诇讗 诪转讞讬诇转 砖注专 讛谉' 诇讻讱 讗诪专讜 诪住讟专讗 讚讬讜讘诇讗 讜讚讜拽:


讗诪专 专讘讬 讬讜讞谞谉 讻诇 讛谞讘讬讗讬诐 注砖讬专讬诐 讛讬讜 讜讻讜'. 讜讘讜讚讗讬 砖讛讬"诇 讛诪注诇讜转 讗讞专讜转 讞讻诐 讙讘讜专 讜注谞讬讜 讻诪"砖 讛讜讗 讙讜驻讬讛 讗讬谉 讛谞讘讜讗讛 砖讜专讛 讜讻讜' 讜讻诪"砖 讗谞讬 讛讚诇 讘驻转讞 注讬谞讬诐 讜讚讘专讬 讛专讘 注讬讜谉 讬注拽讘 讘讝讛 诪讙讜诪讙诪讬诐 注"砖 讜讚讜拽:





砖注专讬 转讜专转 讘讘诇

(诇讞 专注"讗) 讝讗转 讚讛诪爪讜讛.鈥斪⒆�' 专砖"砖, 砖讛讙讬讛 "讜讗转 讚讛诪爪讜讛", 讜讛讜讗 诪驻专砖 讻专"谞, 砖讛讜讗 讘驻专砖转 讜讗转讞谞谉. 讗讘诇 讻讘专 讻转讘 讛专"谞 砖讗讬谞讜 谞诪爪讗 讘住驻专讬诐 砖诇谞讜, 讗讘诇 讛讜讗 讘讬专诪' 诇讘 讬讗: 讗转 讛讞转讜诐 讛诪爪讜讛. 讜谞诪爪讗 讻"讬 讗讞讚 诪砖谞转 讙"讗 转专"注, 砖讘讜 讛谞讜住讞 "讗转 讛讞转讜诐 讜讗转 讛诪爪讜讛", 讜讘讙诇讬讜谉 谞专砖诐: 讜讗转 诇讗 拽专讬 讜讛诪爪讜讛 拽专讬. 讻谉 讛讜讗 诇讘谞讬 诪讝专讞. 讜谞讜住讞 讬专诪讬讛 砖讗爪诇谞讜 讛讜讗 讻讘谞讬 诪注专讘 (住' 诪讘讜讗 讗诇 讛谞拽讜讚 讛讗砖讜专讬 注诪' 126)*[讛讙专"讗 讛讙讬讛: 讗转 讚讛谞驻砖. 讜讘讻"讬 诪讬谞讻谉: 讜讗转 讚讛谞驻砖 讗转 讚讛诪爪讜讛.].

